sagorsarker/bangla-wikipedia huggingface dataset:
যান্ত্রিক পেন্সিল

যান্ত্রিক পেন্সিল বা ক্লাচ পেন্সিল হলো একটি বিশেষ ধরনের পেন্সিল, যার একটি প্রতিস্থাপনযোগ্য এবং যান্ত্রিকভাবে প্রসারযোগ্য কঠিন রঞ্জক কোর থাকে, যাকে "সিসা" বলা হয়। এই সিসাটি সাধারণত গ্রাফাইট দিয়ে তৈরি এবং এটি বাইরের আবরণে স্থায়ীভাবে যুক্ত নয়। ব্যবহারকারী এটি যান্ত্রিকভাবে প্রসারিত করতে পারেন যখন তার অগ্রভাগ ব্যবহারে ক্ষয়প্রাপ্ত হয়। অধিকাংশ যান্ত্রিক পেন্সিলেই রাবার (মুছক) থাকে।
অন্যান্য নামগুলির মধ্যে রয়েছে: মাইক্রোটিপ পেন্সিল, স্বয়ংক্রিয় পেন্সিল, ড্রাফটিং পেন্সিল, টেকনিক্যাল পেন্সিল, ড্রাফটিং পেন্সিল, ক্লিক পেন্সিল (সাধারণত একটি নির্দিষ্ট ব্র্যান্ডকে বোঝায়), পাম্প পেন্সিল, লিডহোল্ডার, পেসার (অস্ট্রেলিয়ান ইংরেজি, ), প্রোপেলিং পেন্সিল (ব্রিটিশ এবং অস্ট্রেলিয়ান ইংরেজি, প্রায়শই উচ্চমানের যান্ত্রিক পেন্সিলকে বোঝায়), পেন পেন্সিল (ভারতীয় ইংরেজি), এবং লিড পেন্সিল (বাংলাদেশি এবং আমেরিকান ইংরেজি)।
যান্ত্রিক পেন্সিল এমন রেখা প্রদান করতে ব্যবহৃত হয় যার প্রস্থ সর্বদা একই থাকে এবং শান দেওয়ার প্রয়োজন হয় না—এটি প্রযুক্তিগত অঙ্কন, পরিপাটি লেখালেখি ও সূক্ষ্ম শিল্পকর্মে ব্যবহৃত হয়। যেহেতু এগুলিকে শান দিতে হয় না, তাই শিক্ষার্থীদের মাঝেও এগুলোর জনপ্রিয়তা রয়েছে। যান্ত্রিক পেন্সিল প্রথম ব্যবহৃত হয় ১৮শ শতকে, এবং এর বিভিন্ন নকশা পেটেন্ট হয় ১৯শ ও ২০শ শতকে।
বিহার বিধানসভা নির্বাচন, ১৯৮৫

১৯৮৫ বিহার বিধানসভা নির্বাচন ১৯৮৫ সালের মার্চ মাসে বিহার বিধানসভার সদস্যদের নির্বাচনের জন্য অনুষ্ঠিত হয়। ভারতীয় জাতীয় কংগ্রেস সংখ্যাগরিষ্ঠ আসন এবং সংখ্যাগরিষ্ঠ ভোটে জয়লাভ করে এবং বিন্দেশ্বরী দুবে বিহারের নতুন মুখ্যমন্ত্রী হন।
উৎস:
আলতান খান

তুমেদের আলতান খান (২ জানুয়ারি ১৫০৮ - ১৩ জানুয়ারি ১৫৮২; ; চীনা : 阿勒坦汗), যার প্রদত্ত নাম ছিল আন্দা ( মঙ্গোলিয়ান : Алтан (Аньда); চীনা : 俺答), ছিলেন তুমেদ মঙ্গোলদের নেতা মঙ্গোলদের ডানপন্থী বা পশ্চিম উপজাতিদের কার্যত শাসক এবং প্রথম মিং শুনি রাজা (順義王)। তিনি ছিলেন দয়ান খানের (১৪৬৪-১৫৪৩) নাতি, যিনি কুবলাই খানের (১২১৫-১২৯৪) বংশধর ছিলেন, যিনি উত্তরে খালখা মঙ্গোল এবং দক্ষিণে চাহারদের (সাখারদের) মধ্যে একটি উপজাতি লীগকে একত্রিত করতে সক্ষম হয়েছিলেন। মঙ্গোলীয় ভাষায় তার নামের অর্থ "গোল্ডেন খান "।
পেন্টা

পেন্টাগন জুনিয়র (; জন্ম: ২৬ ফেব্রুয়ারি ১৯৮৫; পেন্টা নামে সুপরিচিত) হলেন একজন মেক্সিকীয় পেশাদার কুস্তিগির। তিনি বর্তমানে মার্কিন পেশাদার কুস্তি সংস্থা ডাব্লিউডাব্লিউইয়ের সাথে চুক্তিবদ্ধ রয়েছেন, যেখানে তিনি ২০২৫ সাল হতে প্রতিদ্বন্দ্বিতা করছেন।
অতঃপর তিনি একাধিক স্বনামধন্য পেশাদার কুস্তি সংস্থার হয়ে কুস্তি লড়েছেন, যার মধ্যে লুচা লিব্রে এএএ ওয়ার্ল্ডওয়াইড, অল এলিট রেসলিং এবং হাউজ অব গ্লোরি উল্লেখযোগ্য। ভক্তদের কাছে সেরো মিয়েদো ডাকনামে পরিচিত পেন্টা তার পেশাদার কুস্তি জীবনে একাধিক চ্যাম্পিয়নশিপ জয়লাভের গৌরব অর্জন করেছেন; যার মধ্যে এএএ ওয়ার্ল্ড ট্যাগ টিম চ্যাম্পিয়নশিপ, এইচওজি ট্যাগ টিম চ্যাম্পিয়নশিপ এবং ডব্লিউএআর ওয়ার্ল্ড ট্যাগ টিম চ্যাম্পিয়নশিপ অন্যতম। তার অর্জনের মধ্যে বিশেষভাবে উল্লেখযোগ্য হলো এইচওজি ট্যাগ টিম চ্যাম্পিয়নশিপে, যেটি তিনি সবচেয়ে দীর্ঘ সময় ধরে রাজত্ব করেছেন; ২০১৯ সালে চ্যাম্পিয়নশিপটি জয়ের পর তিনি সর্বমোট ১০০৭ দিন এটি নিজের অধিকারে রেখেছিলেন।
ব্যক্তিগত অর্জনের ক্ষেত্রেও পেন্টার অসামান্য সাফল্য রয়েছে; যার মধ্যে বর্ষসেরা ট্যাগ টিম, মেক্সিকো এমভিপি এবং ২০১৯ সালে পিডাব্লিউআই ৫০০ তালিকায় সম্মানজনকভাবে ২৮তম স্থান অধিকার করা অন্যতম।
পেন্টাগন জুনিয়র ১৯৮৫ সালের ২৬শে ফেব্রুয়ারি তারিখে মেক্সিকোর একাতেপেকে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২৫ সালের ১৩ই জানুয়ারি তারিখে পেন্টা রিং নামের অধীনে র ব্র্যান্ডের হয়ে কুস্তি লড়ার মাধ্যমে পেন্টা ডাব্লিউডাব্লিউইয়ের হয়ে অভিষেক করেছেন। "র"-এর সাপ্তাহিক পর্বে অনুষ্ঠিত উক্ত ম্যাচে তিনি চ্যাড গ্যাবলের মুখোমুখি হয়েছিলেন, যেখানে তিনি পিনফলে মাধ্যমে জয়লাভ করেছিলেন।
ডাব্লিউডাব্লিউইয়ে অভিষেকের প্রায় ২ মাস পর, ২০২৫ সালের ২৪শে মার্চ তারিখে পেন্টা প্রথমবারের মতো কোনো চ্যাম্পিয়নশিপ ম্যাচে অংশগ্রহণ করেছিলেন; রে অনুষ্ঠিত ডাব্লিউডাব্লিউই ইন্টারকন্টিনেন্টাল চ্যাম্পিয়নশিপে জন্য আয়োজিত একক ম্যাচে তিনি ব্রন ব্রেকারের কাছে ডিস্কোয়ালিফিকেশনের মাধ্যমে পরাজিত হয়েছিলেন।
২০২৫ সালের ১লা ফেব্রুয়ারি তারিখে রয়্যাল রাম্বলে আয়োজিত রয়্যাল রাম্বল ম্যাচে অংশগ্রহণ করার মাধ্যমে পেন্টা প্রথমবারের মতো প্রতি-দর্শনে-পরিশোধে (পিপিভি) কুস্তি লড়েছেন, ম্যাচটিতে তিনি প্রতিপক্ষের কাছে নিষ্কাশনে মাধ্যমে পরাজিত হয়েছিলেন।
২০০৭ সালে পেন্টা একজন একক কুস্তিগির হিসেবে পেশাদার কুস্তির মঞ্চে অভিষেক করেন। তবে, সময়ের সাথে সাথে তিনি ট্যাগ টিম কুস্তিগির হিসেবেও নিজের দক্ষতার স্বাক্ষর রাখেন। পেশাদার কুস্তিতে জগতে তার পরিচিতি তার অনন্য কৌশল ও দক্ষতার জন্য বিশেষভাবে উল্লেখযোগ্য। তার জনপ্রিয় পদক্ষেপগুলোর মধ্যে অন্যতম হলো জার্মান সুপ্লেক্স হোল্ড, যা তার মূল পদক্ষেপ হিসেবে বিবেচিত হয়। এছাড়াও তিনি ফিয়ার ফ্যাক্টর, মেক্সিকান ডিস্ট্রয়ার এবং পেন্টাগন ড্রাইভার নামক কৌশলগুলোকে ম্যাচের সমাপনী পদক্ষেপ হিসেবে দক্ষতার সাথে প্রয়োগ করেন।
২০২৩ সালে এইডাব্লিউ ফাইট ফরএভারে উপস্থিত হওয়ার মাধ্যমে পেন্টা ভিডিও গেমে অভিষেক করেছেন।
নিউ বোথওয়েল

নিউ বোথওয়েল যার আদি নাম ক্রোনস্টাল, কানাডার ম্যানিটোবার হ্যানোভারের গ্রামীণ পৌরসভার একটি স্থানীয় নগর জেলা। এটি স্টেইনবাখ থেকে প্রাদেশিক সড়ক ২১৬- এ প্রায় উত্তর-পশ্চিমে, প্রাদেশিক সড়ক ৩১১-এর এক কিলোমিটার দক্ষিণে এবং হাইওয়ে ৫২- এর ছয় কিলোমিটার উত্তরে অবস্থিত। এর জনসংখ্যা প্রায় ৫০০। 
নিউ বোথওয়েলে একটি ডাকঘর, একটি রেস্তোরাঁ/সুবিধাজনক দোকান, বিনোদন কেন্দ্র, একটি প্রাথমিক/জুনিয়র উচ্চ বিদ্যালয়, একটি ফায়ার স্টেশন এবং কাছাকাছি দুটি গির্জা রয়েছে। স্থানীয় চেম্বার অফ কমার্স এবং স্থানীয় বিনোদন কমিটি বার্ষিক শরৎকালীন নৈশভোজ, শীতকালীন কার্নিভাল এবং গ্রীষ্মকালীন মেলার মতো সম্প্রদায়ের অনুষ্ঠানের আয়োজন করে।
নিউ বোথওয়েল এলাকাটি একসময় ওজিবওয়ে ভাষাভাষী আনিশিনাবে জাতিগোষ্ঠীর যাযাবর জনগণের আবাসভূমি ছিল। ১৮৭১ সালে তাঁরা ট্রিটি ১-এ স্বাক্ষর করেন এবং ব্রোকেনহেড ইন্ডিয়ান রিজার্ভ ও রোসো রিভার আনিশিনাবে ফার্স্ট নেশন রিজার্ভের মতো সংরক্ষিত এলাকায় বসবাস শুরু করেন।
১৮৭৪ সালে দক্ষিণ রাশিয়া (বর্তমান ইউক্রেন) থেকে বার্গথাল কলোনির মেনোনাইটরা এ অঞ্চলে অভিবাসন শুরু করেন। তারা পূর্ব রিজার্ভে কয়েকটি ছোট গ্রাম গড়ে তোলেন, যদিও সেগুলোর অধিকাংশই আজ বিলুপ্ত। সেই সময়ের একটি গ্রাম ছিল ক্রনস্তাল (যার সাধারণ অনুবাদ 'ক্রাউন ভ্যালি', তবে স্থানীয় ইতিহাসবিদরা মনে করেন মূল অর্থ হতে পারে ‘ক্রেইন ভ্যালি’)। এটি বর্তমান নিউ বোথওয়েলের পশ্চিম প্রান্তে অবস্থিত ছিল এবং সেখানে কিছু খামার ও একটি বেসরকারি স্কুলসহ আরও কিছু স্থাপনা ছিল।
১৯১৯ সালে এই এলাকায় প্রথম সরকারি স্কুল জেলা গঠন করা হয়—এরান, মোরে, সিটন এবং বোথওয়েল। বোথওয়েল স্কুলটি ক্রনস্তাল থেকে আধা মাইল পূর্বে ছিল। স্কুল চালু হওয়ার পরপরই সেখানে ব্যবসা প্রতিষ্ঠান (যেমন ১৯৩৬ সালে একটি চিজ ফ্যাক্টরি) ও পরিবার আসতে শুরু করে, ফলে পুরো গ্রামটি ধীরে ধীরে আধা মাইল পূর্বদিকে সরে আসে। পরে নিউ বোথওয়েল পশ্চিমদিকে সম্প্রসারিত হয়ে পুরনো ক্রনস্তাল এলাকাকেও অন্তর্ভুক্ত করে।
“বোথওয়েল” নামটির উৎপত্তি ১৯১৯ সালে প্রতিষ্ঠিত বোথওয়েল স্কুল থেকে। কানাডার সরকার মেনোনাইটদের কানাডীয় সংস্কৃতিতে একীভূত করতে মিচেল, র‍্যান্ডলফ, বোথওয়েল ইত্যাদি ব্রিটিশ নাম বেছে নেয়। তবে গ্রামটি ১৯৩৯ সাল পর্যন্ত “ক্রনস্তাল” নামেই পরিচিত ছিল, যখন সেখানে একটি পোস্ট অফিস স্থাপিত হয়। পোস্ট অফিসের নাম নিবন্ধনের সময় “বোথওয়েল” নামটি প্রথম পছন্দ হলেও, এটি অন্টারিওতে আগে থেকেই নিবন্ধিত থাকায়, নামের আগে “নিউ” শব্দটি যোগ করা হয়।
১৯৬০-এর দশকে নিউ বোথওয়েল ছিল আশেপাশের একমাত্র বিদ্যমান গ্রাম। পুরনো স্কুল জেলাগুলো বিলুপ্ত হয়ে নিউ বোথওয়েলে একটি নতুন সরকারি স্কুল চালু হয়, যা হ্যানোভার স্কুল ডিভিশনের অধীনে পরিচালিত হয়। যদিও এখন সেই পুরনো গ্রাম ও স্কুল জেলাগুলোর অস্তিত্ব নেই, অনেকেই এখনও সেগুলোর কথা স্মরণ করেন।
১৯৯০-এর দশকে হ্যানোভার রুরাল মিউনিসিপ্যালিটি নিউ বোথওয়েলে একটি ফায়ার স্টেশন স্থাপন করে, যা তাদের চারটি ফায়ার স্টেশনের একটি। ২০২২ সালে নিউ বোথওয়েলকে হ্যানোভার মিউনিসিপালিটির একটি স্থানীয় শহরাঞ্চল (স্থানীয় নগর জেলা) হিসেবে সংগঠিত করা হয়।
নিউ বোথওয়েল হলো পুরস্কারপ্রাপ্ত চিজ প্রস্তুতকারক বোথওয়েল চিজের আবাসস্থল। ১৯৩৬ সালে প্রতিষ্ঠিত এই প্রতিষ্ঠানটি শুরুতে ছিল স্থানীয় দুগ্ধ উৎপাদকদের মালিকানাধীন একটি সমবায়। ধীরে ধীরে বোথওয়েল চিজ বিশ্বমানের চিজ প্রস্তুতকারক হিসেবে সুনাম অর্জন করে এবং এখন তারা ২৫টিরও বেশি ধরনের চিজ তৈরি করে। এর ফলে নিউ বোথওয়েল অঞ্চলটি চিজের জন্য বিশেষভাবে পরিচিত হয়ে উঠেছে।
বিহার বিধানসভা নির্বাচন, ১৯৯০

বিহার বিধানসভার প্রতিনিধি নির্বাচনের জন্য ১৯৯০ সালের ফেব্রুয়ারিতে দশম বিহার বিধানসভা নির্বাচন অনুষ্ঠিত হয়। এর ফলে ১৯৮৯ সালে ভিপি সিংয়ের তরঙ্গের সময় সমগ্র ভারত জুড়ে যে বিজয় অর্জন হয়েছিল, তার উপর ভর করে জনতা দলের এক নির্ণায়ক বিজয় ঘটে। রাজনৈতিক কৌশলের ফলে মুখ্যমন্ত্রী পদের লড়াইয়ে সাংসদ লালু প্রসাদ যাদবের জয় নিশ্চিত হয়। লালু বিহারের অভিজ্ঞ নেতা রাম সুন্দর দাসের বিরুদ্ধে জয়লাভ করেন যিনি জনতা পার্টির তীক্ষ্ণ নেতা এসএন সিনহা এবং চন্দ্রশেখরের মতো ঘনিষ্ঠ ছিলেন।
উৎস:
সিপিআই, সিপিআই(এম), জেএমএম এবং কয়েকজন স্বতন্ত্র প্রার্থীর বাইরের সমর্থনে জনতা দল বিধানসভায় সংখ্যাগরিষ্ঠতা অর্জন করে। এরপর জনতা দলের অভ্যন্তরে মুখ্যমন্ত্রী পদের জন্য একটি অভ্যন্তরীণ নির্বাচন অনুষ্ঠিত হয়। লড়াইটি ছিল রাম সুন্দর দাস (প্রধানমন্ত্রী ভিপি সিং সমর্থিত) এবং লালু যাদবের (উপ-প্রধানমন্ত্রী দেবী লাল সমর্থিত) মধ্যে। একজন শক্তিশালী প্রতিপক্ষ বুঝতে পেরে লালুপ্রসাদ যাদব চন্দ্র শেখরকে রঘুনাথ ঝাকে প্রতিদ্বন্দ্বিতা করার জন্য অনুরোধ করেন, যা নির্বাচনকে তার পক্ষে ঝুঁকে দেয়। নীতিশ কুমার এবং শরদ যাদব পশ্চাদপদ বর্ণের বিধায়কদের যাদবের দিকে ঠেলে দেন। নির্বাচনে যাদব ৫৯-৫৬ ভোটে দাসের উপর সামান্য ব্যবধানে জয়লাভ করেন। ঝা ১২টি আসনে জয়লাভ করেন যাদের বেশিরভাগই উচ্চবর্ণের বিধায়ক ছিলেন।
বিহার বিধানসভা নির্বাচন, ১৯৯৫

বিহার বিধানসভার ৩২৪ জন সদস্যকে নির্বাচিত করার জন্য ১৯৯৫ সালের মার্চ মাসে একাদশ বিহার বিধানসভা নির্বাচন অনুষ্ঠিত হয়। জনতা দল রাজ্যে এক নির্ণায়ক জয়লাভ করে। রাজনৈতিক কৌশলের মাধ্যমে লালু প্রসাদ যাদব মুখ্যমন্ত্রী পদে জয় নিশ্চিত করেন। রাষ্ট্রবিজ্ঞানী সঞ্জয় কুমারের মতে, এই নির্বাচন বিহার রাজ্যের বর্ণভিত্তিক রাজনীতিতে একটি ভিন্ন ধারা তৈরি করেছে। কারণ এই নির্বাচনে রাজ্যে দুটি প্রধান রাজনৈতিক দল ক্ষমতার জন্য প্রতিদ্বন্দ্বিতা করছিল। এই ক্ষমতার লড়াইয়ের উভয় পক্ষই অনগ্রসর জাতি দ্বারা পরিচালিত হয়েছিল। এটি ছিল সেই নির্বাচন যেখানে রাজ্যের রাজনীতিতে উচ্চবর্ণের জাতিগুলিকে প্রান্তিকের দিকে ঠেলে দেওয়া হয়েছিল।
১৯৯৭ সালে পশুখাদ্য কেলেঙ্কারির অভিযোগের কারণে জনতা দলে নেতৃত্বের বিদ্রোহ দেখা দেয়। ফলস্বরূপ লালু জনতা দল থেকে বেরিয়ে এসে একটি নতুন রাজনৈতিক দল রাষ্ট্রীয় জনতা দল (আরজেডি) গঠন করেন। তিনি তার কার্যত শাসন নিশ্চিত করার জন্য বিহারের লাগাম তার স্ত্রী রাবড়ি দেবীর হাতে তুলে দেন, যিনি রাষ্ট্রীয় জনতা দল (১৩৬), কংগ্রেস (২৮), ঝাড়খণ্ড মুক্তি মোর্চা (এস), ঝাড়খণ্ড মুক্তি মোর্চা (এম), ঝাড়খণ্ড পিপলস পার্টি (২০) এবং স্বতন্ত্র প্রার্থীদের (১০) সমর্থনে আস্থা ভোট জিতেছিলেন।
সূত্র: ভারতের নির্বাচন কমিশন
যামিনীপ্রকাশ গঙ্গোপাধ্যায়

যামিনীপ্রকাশ গঙ্গোপাধ্যায় (৩ নভেম্বর ১৮৭৬ - ৮ মার্চ ১৯৫৩) ছিলেন একজন ভারতীয় বাঙালি চিত্রকর, শিল্পী ও ভাস্কর। ঊনবিংশ শতকে ইউরোপীয় পদ্ধতিতে প্রতিকৃতি ও চিত্রদৃশ্য অঙ্কনে অপ্রতিদ্বন্দ্বী ভারতীয় চিত্রকরদের অন্যতম ছিলেন তিনি। অবনীন্দ্রনাথের প্রধান শিষ্য তিনি ছিলেন বিখ্যাত চিত্রশিল্পী যামিনী রায়ের শিক্ষক।
যামিনীপ্রকাশের জন্ম ১৮৭৬ খ্রিস্টাব্দের ৩ নভেম্বর ব্রিটিশ ভারতের অধুনা পশ্চিমবঙ্গের কলকাতা শহরে। পিতা জ্যোতিপ্রকাশ গঙ্গোপাধ্যায়। জ্যোতিপ্রকাশ ছিলেন অবন ঠাকুরের পিসিমা কাদম্বিনী ও পিসেমশাই যজ্ঞেশপ্রকাশ গঙ্গোপাধ্যায়ের পুত্র। সেদিক থেকে যামিনীপ্রকাশ ছিলেন রবীন্দ্রনাথের ভাগ্নে। প্রথম দিকে যামিনীপ্রকাশ ব্রিটিশ চিত্রশিল্পী চার্লস পামারের কাছে আঁকা শেখেন পরে কলকাতা আর্ট স্কুলে ভর্তি হয়ে পুলিন কুণ্ডুর সংস্পর্শে আসেন। তার সহযোগী হয়ে ইউরোপীয় পদ্ধতি আয়ত্ত করেন এবং তৈলচিত্র-শিল্পী হিসাবে খ্যাতি অর্জন করেন। 
১৯১৬ খ্রিস্টাব্দে গভর্নমেন্ট আর্ট স্কুল থেকে অবনীন্দ্রনাথের বিদায়ের পর যামিনীপ্রকাশ সেখানকার উপাধ্যক্ষ হন। অধ্যক্ষ পার্সি ব্রাউন যখনই তেল রং চিত্রের ফরমায়েশ পেতেন, তিনি তৎক্ষণাৎ সেগুলি যামিনীপ্রকাশের কাছে পাঠিয়ে দিতেন। পাশ্চাত্য শিল্পকলার আদর্শে ও রীতিতে তার অঙ্কিত চিত্রগুলি ভূয়সী প্রশংসা লাভ করে এবং পুরস্কৃত হয়। জলরঙে অবশ্য তিনি খুব কম কাজই করেছেন। তবে তার চিত্রশৈলীতে পারদর্শিতার কারণে তার অনুশীলনকারী ছাত্ররা যথাযথ নির্দেশনা লাভ করেন। যামিনীপ্রকাশের ছাত্রদের মধ্যে খ্যাতিমান ও উল্লেখযোগ্য শিল্পীরা হলেন যামিনী রায়, অতুল বসু, ইন্দুভূষণ রক্ষিত, বসন্ত গাঙ্গুলী প্রমুখ।
যামিনীপ্রকাশের উল্লেখযোগ্য চিত্রকর্ম হল-
যামিনীপ্রকাশের কয়েকটি বিখ্যাত চিত্র "পূজারিণী" "সান্ধ্য আরাধনা" , "দিন মজুর" সাহিত্য ও প্রবাসী পত্রিকায় ছাপা হয়। শিল্পী জীবনের শেষ দিকে দেশি মোটা চটে উপর তার আঁকা "উল্কা" নামের চিত্রটি ভূয়সী প্রশংসা অর্জন করে।।
১৯০২ খ্রিস্টাব্দে, তিনি সিমলায় ল্যান্ডস্কেপ বিভাগে একমাত্র ভারতীয় চিত্রকর হিসাবে নিজেকে প্রতিষ্ঠিত করেন। তিনি "ওয়েট ব্যাংকস অফ দ্য গঙ্গা" এর জন্য মর্যাদাপূর্ণ "ফিনলে পুরস্কার" লাভ করেন। ১৯১০ খ্রিস্টাব্দে বোম্বে আর্ট সোসাইটি স্বর্ণপদকে যামিনীপ্রকাশকে স্বর্ণপদক প্রদানে বিশিষ্ট শিল্পীর মর্যাদায় ভূষিত করে।
চিত্র-সমালোচক হিসাবেও যামিনীপ্রকাশ খ্যাত ছিলেন।
বিহার বিধানসভা নির্বাচন, ফেব্রুয়ারি ২০০৫

২০০৫ সালে বিহার বিধানসভা নির্বাচন দুবার অনুষ্ঠিত হয়েছিল। ২০০৫ সালের ফেব্রুয়ারির বিধানসভা নির্বাচনে একটি দোদুল্যমান রায় হয়েছিল। যেহেতু বিহারে কোনও সরকার গঠন করা যায়নি তাই একই বছরের অক্টোবর-নভেম্বরে নতুন নির্বাচন অনুষ্ঠিত হয়।
এই নির্বাচনে এলজেপি এবং কংগ্রেস একটি জোট গঠন করে। এর পূর্বে আরজেডির সাথে কংগ্রেসের জোট আলোচনা ব্যর্থ হয়। কারণ আরজেডি কেবল কংগ্রেসের বিদ্যমান বিধায়কদের আসন ছেড়ে দিতে রাজি ছিল।
সূত্র: ভারতের নির্বাচন কমিশন
বিহার বিধানসভা নির্বাচন, ২০২৫

২০২৫ সালের বিহার বিধানসভা নির্বাচন ২৪৩টি আসনের জন্য ২০২৫ সালের অক্টোবর বা নভেম্বরে অনুষ্ঠিত হওয়ার কথা রয়েছে। এটি ভারতের নির্বাচন কমিশন দ্বারা পরিচালিত হবে।
পূর্ববর্তী বিধানসভা নির্বাচন ২০২০ সালের অক্টোবর নভেম্বর মাসে অনুষ্ঠিত হয়েছিল। নির্বাচনের পরে জাতীয় গণতান্ত্রিক জোট রাজ্য সরকার গঠন করে, এবং নীতিশ কুমার মুখ্যমন্ত্রী হন। পরবর্তীতে ২০২২ সালের আগস্টে নীতিশ কুমার জেডি(ইউ)-এর নেতৃত্বে এনডিএ-র সাথে সম্পর্ক ছিন্ন করেন এবং মহাগঠবন্ধনের নেতৃত্বাধীন আরজেডি-র সাথে সরকার গঠন করেন। পরবর্তীতে ২০২৪ সালের জানুয়ারিতে নীতিশ কুমার জেডি(ইউ)-এর নেতৃত্বে আরজেডি-র সাথে সম্পর্ক ছিন্ন করেন এবং আবারও বিজেপি-নেতৃত্বাধীন এনডিএ-র সাথে সরকার গঠন করেন।
ইসরায়েলে বৌদ্ধধর্ম

ইসরায়েলে বৌদ্ধধর্ম বলতে ইসরায়েলে বসবাসকারী বৌদ্ধ সম্প্রদায়কে বোঝায়। ইসরায়েলে বৌদ্ধধর্ম সংখ্যালঘু ধর্ম। ২০২২ সালের আদমশুমারি অনুসারে, ওয়ার্ল্ড পপুলেশন রিভিউ অনুসারে, ইসরায়েলে বৌদ্ধদের সংখ্যা প্রায় ২০,০০০, যা মোট জনসংখ্যার ০.৩০%।
শিহারা নদী

শিহারা নদী বাংলাদেশের রাজশাহী বিভাগের নওগাঁ জেলার সাপাহার এবং ধামুইরহাট উপজেলার একটি নদী।
শিহারা নদীটি নওগাঁ জেলার ধামুইরহাট উপজেলার বিলাঞ্চল থেকে উৎপত্তি লাভ করেছে। অতপর নদীটি আকবরপুর ইউনিয়ন পরিষদ কার্যালয়ের পশ্চিম দিকে সাপাহার-পত্নীতলা সড়ক অতিক্রম করে নিস্কিনপুরের কাছে শিব নদীতে পতিত হয়েছে।
কুসুম্বা নদী

কুসুম্বা নদী বাংলাদেশের রাজশাহী বিভাগের নওগাঁ জেলার মান্দা উপজেলার একটি নদী।
কুসুম্বা নদীটি নওগাঁ জেলার মান্দা উপজেলার প্রসাদপুরে আত্রাই নদী থেকে উৎপত্তি লাভ করেছে। অতপর নদীটি রাজশাহী নওগাঁ মহাসড়ক অতিক্রম করেছে। এরপর দুতিরঘাট, কাঁঠালতলী, রামনগর, চকরঘুনাথ, দেওপাড়া, বালিয়াডাঙ্গা পেরিয়ে শিমলা বাজার এলাকায় হীরা নদীতে পতিত হয়েছে।
ঝাড়খণ্ড বিধানসভা নির্বাচন, ২০০৫

২০০৫ সালের ঝাড়খণ্ড বিধানসভা নির্বাচন ৩ থেকে ২৩ ফেব্রুয়ারি ২০০৫ পর্যন্ত তিনটি ধাপে অনুষ্ঠিত হয়। এই নির্বাচনে ঝাড়খণ্ড বিধানসভার ৮১ জন সদস্য নির্বাচিত হন। এটি ছিল ঝাড়খণ্ডে অনুষ্ঠিত প্রথম বিধানসভা নির্বাচন যা দ্বিতীয় ঝাড়খণ্ড বিধানসভা গঠনের জন্য অনুষ্ঠিত হয়। এর আগে ২০০০ সালের বিহার বিধানসভা নির্বাচনের ভিত্তিতে প্রথম/অন্তর্বর্তীকালীন ঝাড়খণ্ড বিধানসভা গঠিত হয়েছিল। ১৫ নভেম্বর ২০০০ সালে বিহারের দক্ষিণাঞ্চলীয় জেলাগুলিকে বিভক্ত করে ঝাড়খণ্ড রাজ্যের সৃষ্টি হয়। এই নির্বাচনের ফলে প্রথমটির মতোই একটি ঝুলন্ত বিধানসভা তৈরি হয়। কোনও একক দল বা নির্বাচন-পূর্ব জোট সংখ্যাগরিষ্ঠতা পায়নি। ভারতীয় জনতা পার্টি ৩০টি আসন জিতে বৃহত্তম দল হয়ে ওঠে। ঝাড়খণ্ড মুক্তি মোর্চা ১৭টি আসন এবং ভারতীয় জাতীয় কংগ্রেস ৯টি আসন পায়।
১৫ নভেম্বর ২০০০ সালে ঝাড়খণ্ড গঠিত হওয়ার পর ২০০০ সালের বিহার বিধানসভা নির্বাচনে নির্বাচিত বিধায়কদের দ্বারা ঝাড়খণ্ডের প্রথম বিধানসভা গঠিত হয়। যাদের নির্বাচনী এলাকা নবগঠিত ঝাড়খণ্ডে ছিল তাদের ঝাড়খণ্ড বিধানসভায় অন্তর্ভুক্ত করা হয়। ২০০৫ সালের নির্বাচন ছিল ঝাড়খণ্ডে অনুষ্ঠিত প্রথম নির্বাচন। 
কংগ্রেস - জেএমএম জোটের শিবু সোরেনকে সরকার গঠনের জন্য আমন্ত্রণ জানানো হয়, যা বিতর্কের জন্ম দিয়েছিল। বিধানসভায় আস্থা ভোট পেতে ব্যর্থ হওয়ার পর নয় দিন পরে ১১ মার্চ শিবু পদত্যাগ করেন।
এরপর বিজেপি নেতৃত্বাধীন এনডিএ-র অর্জুন মুন্ডা মুখ্যমন্ত্রী হন। ২০০৬ সালের সেপ্টেম্বরে মধু কোড়া এবং আরও তিনজন স্বতন্ত্র বিধায়ক মুন্ডা সরকারের প্রতি সমর্থন প্রত্যাহার করে নেন, যার ফলে এটি সংখ্যালঘু হয়ে যায় এবং মুন্ডা পদত্যাগ করেন।
গোয়ান্স পার্টি, ফরওয়ার্ড ব্লক এবং ৩ জন স্বতন্ত্র প্রার্থীর সমর্থনে সংযুক্ত প্রগতিশীল জোট মধু কোড়াকে সর্বসম্মত প্রার্থী হিসেবে বেছে নেয়। কোড়া ১৪ সেপ্টেম্বর ২০০৬ তারিখে শপথ গ্রহণ করেন এবং দেশের তৃতীয় স্বতন্ত্র মুখ্যমন্ত্রী হন।
১৭ আগস্ট ২০০৮ তারিখে জেএমএম কোড়া সরকারের উপর থেকে সমর্থন প্রত্যাহার করে। শিবু সোরেন আবার মুখ্যমন্ত্রী হন। তবে বিধানসভা উপনির্বাচনে লজ্জাজনক পরাজয়ের জন্য ঝাড়খণ্ড বিধানসভায় প্রবেশ করতে ব্যর্থ হন। এর ফলে ১২ জানুয়ারী ২০০৯ তারিখে তাকে পদত্যাগ করতে হয়।
আইসল্যান্ড জাতীয় অলিম্পিক ও ক্রীড়া অ্যাসোসিয়েশন

আইসল্যান্ড জাতীয় অলিম্পিক ও ক্রীড়া অ্যাসোসিয়েশন (; এছাড়াও সংক্ষেপে আইওসি কোড আইএসএল দ্বারা পরিচিত) হলো আইসল্যান্ডের জাতীয় অলিম্পিক কমিটি। এই সংস্থাটির ১৯১২ সালে প্রতিষ্ঠিত হয়েছে; প্রতিষ্ঠার ২৩ বছর পর ১৯৩৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আইসল্যান্ডের রেইকিয়াভিকে অবস্থিত।
বর্তমানে আইসল্যান্ড জাতীয় অলিম্পিক ও ক্রীড়া অ্যাসোসিয়েশনের সভাপতির দায়িত্ব পালন করছেন লারুস ব্লোন্দাল, যিনি ২০১৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আন্দ্রি স্তেফানসন।
১৯১২ সালে আইসল্যান্ডের বহু-ক্রীড়ার সর্বোচ্চ সংস্থা হিসেবে আইসল্যান্ড জাতীয় অলিম্পিক ও ক্রীড়া অ্যাসোসিয়েশন প্রতিষ্ঠিত হয়েছে। আক্সেল ভি. তুলিনিউস এই সংস্থার প্রথম সভাপতির দায়িত্ব পালন করেছেন, যিনি ১৯১২ হতে ১৯২৬ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার পূর্বেই আইসল্যান্ড ১৯০৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৪৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
ফ্লাইটরেডার২৪

ফ্লাইটরেডার২৪ (ইংরেজি: Flightradar24; সুইডিশ: Flightradar24) একটি সুইডিশ ইন্টারনেটভিত্তিক পরিষেবা যা মানচিত্রে বাস্তবসম্মত সময়ে বিমান ট্র্যাক করার তথ্য প্রদর্শন করে। এতে উড়ানের অবস্থান, গন্তব্য ও উৎস, ফ্লাইট নম্বর, বিমান ধরনের তথ্য, অবস্থান, উচ্চতা, দিক ও গতি অন্তর্ভুক্ত থাকে। এটি পূর্বের রুটের টাইম-ল্যাপ্স রিপ্লেও দেখাতে পারে এবং নির্দিষ্ট বিমান সংস্থা, বিমান, বিমান ধরন, অঞ্চল অথবা বিমানবন্দর অনুযায়ী ঐতিহাসিক ফ্লাইট তথ্য দেখানো যায়। এটি বিভিন্ন উৎস থেকে তথ্য সংগ্রহ করে, তবে যুক্তরাষ্ট্রের বাইরে প্রধানত স্বেচ্ছাসেবীদের দ্বারা সংগৃহীত ক্রাউডসোর্স করা ADS-B রিসিভারের তথ্য এবং স্যাটেলাইট-ভিত্তিক ADS-B রিসিভার থেকে প্রাপ্ত তথ্যের উপর নির্ভর করে।
এই পরিষেবাটি একটি ওয়েব পেজ বা মোবাইল ডিভাইস অ্যাপের মাধ্যমে ব্যবহারযোগ্য। দা গার্ডিয়ান এই সাইটটিকে 'বিশ্বস্ত' বা 'আধিকারিক' হিসেবে বিবেচনা করে। 
এটি বিশ্বের বৃহত্তম ADS-B নেটওয়ার্ক, যার সাথে যুক্ত রয়েছে ৪০,০০০-এরও বেশি রিসিভার, দিনে পর্যবেক্ষণ করা হয় ২,০০,০০০-এরও বেশি ফ্লাইট, এবং প্রতিদিন ব্যবহারকারী সংখ্যা ৪০,০০,০০০-এর বেশি। এটি এয়ারবাস, বোয়িং ও এমব্রেয়ারসহ বেশিরভাগ প্রধান এয়ারলাইন্স এবং বিমান চলাচল শিল্পের অন্যান্য সংস্থার দ্বারাও ব্যবহৃত হয়।
ঝাড়খণ্ড বিধানসভা নির্বাচন, ২০০৯

২০০৯ সালের ঝাড়খণ্ড বিধানসভা নির্বাচনের ফলে একটি ঝুলন্ত বিধানসভা তৈরি হয়। ফলাফলে কোনও একক দল স্পষ্ট সংখ্যাগরিষ্ঠতা অর্জন করতে পারেনি। ভারতীয় জনতা পার্টি (বিজেপি) এবং ঝাড়খণ্ড মুক্তি মোর্চা (জেএমএম) প্রত্যেকে ১৮টি করে আসন পেয়েছে। এছাড়াও ভারতীয় জাতীয় কংগ্রেস ১৪টি আসন পেয়েছে। ঝাড়খণ্ড বিকাশ মোর্চা (প্রজাতান্ত্রিক) (জেভিএম-পি) ১১টি আসন পেয়েছে এবং অল ঝাড়খণ্ড স্টুডেন্টস ইউনিয়ন (এজেএসইউ) এবং রাষ্ট্রীয় জনতা দল (আরজেডি) সহ বেশ কয়েকটি ছোট দলও কয়েকটি আসন পেয়েছে।
২০০৯ সালের ডিসেম্বরে বিজেপি সহ বিভিন্ন ছোট দলের সমর্থনে জেএমএমের শিবু সোরেন সরকার গঠন করতে সক্ষম হন। তবে এই জোট সরকার স্বল্পস্থায়ী ছিল। ২০১০ সালের জুনে বিজেপি তাদের সমর্থন প্রত্যাহার করে নেয়, যার ফলে কিছুদিন পরেই সরকার ভেঙে পড়ে।
এই নির্বাচন ঝাড়খণ্ডের রাজনৈতিক পরিবর্তনগুলিকে উল্লেখযোগ্যভাবে তুলে ধরে, বিশেষ করে বিজেপির উপজাতি-বিরোধী নীতির প্রতি ভোটারদের ক্রমবর্ধমান অসন্তোষের কারণে। এর ফলে জেএমএমের প্রতি সমর্থন বৃদ্ধি পায়, যারা তাদের প্রচারণার সময় উপজাতি স্বার্থের রক্ষক হিসেবে নিজেদের অবস্থান তৈরি করে।
বিজেপি-জেডি(ইউ) জোট এবং জেএমএমের মধ্যে একটি আপস সূত্র তৈরি হয়েছিল। এই দুটি গোষ্ঠী, স্বতন্ত্র এবং অন্যান্য ছোট দলগুলির সহায়তায় রাজ্য সরকার পরিচালনা করেছিল এবং রাষ্ট্রপতি রাজ্য শাসন করেন।
ঝাড়খণ্ড বিধানসভা নির্বাচন, ২০১৪

চতুর্থ ঝাড়খণ্ড বিধানসভার সদস্যদের নির্বাচনের জন্য ২০১৪ সালের ঝাড়খণ্ড বিধানসভা নির্বাচন (হিন্দি: झारखंड विधानसभा चुनाव) ২৫ নভেম্বর থেকে ২০ ডিসেম্বরের মধ্যে পাঁচটি ধাপে অনুষ্ঠিত হয়েছিল। ২৩ ডিসেম্বর ২০১৪ তারিখে ফলাফল ঘোষণা করা হয়েছিল। ভারতীয় জনতা পার্টি (বিজেপি) ভারতীয় জাতীয় কংগ্রেস (আইএনসি) এবং তার প্রধান মিত্র রাষ্ট্রীয় জনতা দল, জনতা দল (ইউনাইটেড) এবং ঝাড়খণ্ড মুক্তি মোর্চা (জেএমএম) কে পরাজিত করে নির্বাচনে জয়লাভ করে।
ঝাড়খণ্ডের বিধানসভার মেয়াদ ৩ জানুয়ারী ২০১৫ তারিখে শেষ হয়েছিল। প্রধান নির্বাচন কমিশনার জম্মু ও কাশ্মীরের পাশাপাশি ঝাড়খণ্ডে পাঁচ ধাপে বিধানসভা নির্বাচনের ঘোষণা করেন। নির্বাচনটি ২৫ নভেম্বর থেকে ২০ ডিসেম্বর পর্যন্ত চলবে। ২৩ ডিসেম্বর ২০১৪ তারিখে ফলাফল ঘোষণা করা হয়েছিল। ৮১টি বিধানসভা আসনের মধ্যে ৭টিতে ইভিএমের সাথে ভোটার-যাচাইকৃত পেপার অডিট ট্রেইল (ভিভিপিএটি) ব্যবহার করা হয়েছিল। এই সাতটি আসন ছিল জামশেদপুর পূর্ব, জামশেদপুর পশ্চিম, বোকারো, ধানবাদ, রাঁচি, কাঁকে এবং হাতিয়া।
নির্বাচনের পাঁচটি ধাপ নিম্নরূপে অনুষ্ঠিত হয়েছিল:
রঘুবর দাস ২৮ ডিসেম্বর ২০১৪ তারিখে ঝাড়খণ্ডের দশম মুখ্যমন্ত্রী হিসেবে শপথ গ্রহণ করেন।
২০১৫ সালের ১১ ফেব্রুয়ারি ঝাড়খণ্ড বিকাশ মোর্চা (পি) এর ছয়জন বিধায়ক রাজ্য বিধানসভায় ক্ষমতাসীন বিজেপি নেতৃত্বাধীন জোট সদস্যদের সাথে বসতে দেওয়ার জন্য স্পিকারের কাছে আবেদন করার একদিন পর বিজেপিতে যোগ দেন।
নবীন জয়সওয়াল (হাতিয়া), অমর কুমার বাউরি (চান্দঙ্কিয়ারি), গণেশ গাঞ্জু (সিমেরিয়া), অলোক কুমার চৌরাসিয়া (ডালটনগঞ্জ), রণধীর সিং (সারথ) এবং জানকি যাদব (বরকথা) দিল্লির ঝাড়খণ্ড ভবনে দলবদল করেন।
দেওলা নদী

দেওলা নদী বাংলাদেশের রাজশাহী বিভাগের রাজশাহী জেলার একটি নদী।
দেওলা নদীটি রাজশাহী জেলার বাগমারা উপজেলার মাড়িয়া ইউনিয়নের ভবানীগঞ্জ সরকারি উচ্চ বিদ্যালয়ের পাশের ফকিরনী নদী থেকে উৎপত্তি লাভ করেছে। অতপর নদীটি বাগমারা-আত্রাই সড়ক অতিক্রম করেছে। এরপর যাত্রাগাছি, কাঁঠালবাড়ি, হায়াতপুর, সেউজবাড়ী, বারুইপাড়া পেরিয়ে আত্রাই পৌরসভাতে আত্রাই নদীতে পতিত হয়েছে।
মরা টাঙ্গন নদী

মরা টাঙ্গন নদী বাংলাদেশ ও পশ্চিমবঙ্গের একটি নদী।
মরা টাঙ্গন নদীটি রাজশাহী জেলার পীরগঞ্জ উপজেলার জাবরহাট ইউনিয়নের বিলাঞ্চল থেকে থেকে উৎপত্তি লাভ করেছে। অতপর নদীটি পশ্চিমবঙ্গে প্রবেশ করে টাঙ্গন নদীতে পতিত হয়েছে।
ঝাড়খণ্ড বিধানসভা নির্বাচন, ২০১৯

৫ম ঝাড়খণ্ড বিধানসভার ৮১ জন সদস্য নির্বাচনের জন্য ভারতের ঝাড়খণ্ডে ৩০ নভেম্বর থেকে ২০ ডিসেম্বর ২০১৯ পর্যন্ত বিধানসভা নির্বাচন অনুষ্ঠিত হয়। ২৩ ডিসেম্বর ২০১৯ এই নির্বাচনের ফলাফল ঘোষণা করা হয়। বিধানসভার নির্বাচন-পূর্ব মেয়াদ ২০১৯ সালের ২৭ ডিসেম্বর শেষ হওয়ার কথা ছিল।
১ নভেম্বর ২০১৯ তারিখে নির্বাচনের তফসিল ঘোষণা করা হয়।
উৎস:
ক্ষমতাসীন বিজেপি সরকারের পরাজয়ের পর তৎকালীন মুখ্যমন্ত্রী রঘুবর দাস পদত্যাগ করেন। তিনি রাজ্যপাল দ্রৌপদী মুর্মুর কাছে তার পদত্যাগপত্র জমা দেন।
সন্ধ্যায় নির্বাচনের ফলাফল ঘোষণার সময় জেএমএম নেতা এবং ঝাড়খণ্ডের প্রাক্তন মুখ্যমন্ত্রী হেমন্ত সোরেন গণমাধ্যমের সামনে বক্তব্য রাখেন এবং ঝাড়খণ্ডের জনগণকে এই রায়ের জন্য ধন্যবাদ জানান। তিনি তার জোট শরিক কংগ্রেস ও আরজেডি এবং তাদের সভাপতি সোনিয়া গান্ধী ও লালুপ্রসাদ যাদবের প্রতি কৃতজ্ঞতা প্রকাশ করেন।
পরের দিন ২৪শে ডিসেম্বর ২০১৯ তারিখে, ৩০ জন জেএমএম বিধায়কের সভা ডাকা হয়। সেখানে হেমন্ত সোরেনকে জেএমএম বিধানসভা দলের নেতা নির্বাচিত করা হয়। নির্বাচনী প্রচারণার সময় হেমন্ত সোরেন ইতিমধ্যেই ইউপিএ জোটের নেতা এবং মুখ্যমন্ত্রী পদপ্রার্থী ছিলেন। একই দিনে আলমগীর আলম কংগ্রেস বিধানসভা দলের (সিএলপি) নেতা নির্বাচিত হন।
নির্বাচনের পর, জেভিপিএম(পি) নেতা এবং ঝাড়খণ্ডের প্রাক্তন মুখ্যমন্ত্রী বাবুলাল মারান্ডি তার দলের সমর্থন হেমন্ত সোরেনের প্রতি ব্যক্ত করেন। এর ফলে সরকার আরও শক্তিশালী হয়।
২৪শে ডিসেম্বর ২০১৯ তারিখে হেমন্ত সোরেন জোটের শরিকদের সাথে রাজ্যপাল দ্রৌপদী মুর্মুর সাথে দেখা করেন এবং সরকার গঠনের দাবি জানান।
সুয়া নদী

সুয়া নদী বাংলাদেশের রংপুর বিভাগের দিনাজপুর জেলার বোচাগঞ্জ উপজেলার একটি নদী।
সুয়া নদীটি দিনাজপুর জেলার বোচাগঞ্জ উপজেলার ইশানিয়া ইউনিয়নের বিলাঞ্চল থেকে উৎপত্তি লাভ করেছে। অতপর নদীটি বোচাগঞ্জ উপজেলা অতিক্রম করেছে। এরপর দেওখাড়া, বাসুদেবপুর পেরিয়ে রনগাঁও ইউনিয়নের গোবিন্দপুরে এলাকায় টাঙ্গন নদীতে পতিত হয়েছে।
মির্জা আজম হ্যান্ডবল স্টেডিয়াম

মির্জা আজম হ্যান্ডবল স্টেডিয়াম ২০২১ সালে প্রতিষ্ঠিত, বাংলাদেশের একটি হ্যান্ডবল খেলার বিশেষায়িত স্টেডিয়াম। এটির অবস্থান জামালপুর পৌরসভার বীর মুক্তিযোদ্ধা এডভোকেট আব্দুল হাকিম স্টেডিয়াম কমপ্লেক্সের অভ্যন্তরে। এটি একটি ইনডোর ক্রীড়া স্থাপনা। ২০১০ সালে প্রতিষ্ঠিত শহীদ (ক্যাপ্টেন) এম. মনসুর আলী জাতীয় হ্যান্ডবল স্টেডিয়ামের পর এটি, বাংলাদেশের দ্বিতীয় হ্যান্ডবল ভেন্যু।
জাতীয় ক্রীড়া পরিষদের অধিভূক্ত ও এবং স্থানীয় জামালপুর জেলা ক্রীড়া সংস্থার ব্যবস্থাপনায় পরিচালিত। মির্জা আজমের নামে নামকরণ করা এই স্টেডিয়ামটি যুব ও ক্রীড়া মন্ত্রণালয়ের উদ্যোগে জামালপুর স্টেডিয়াম সংস্কার ও আধুনিকায়ন প্রকল্পের আওতায় নির্মিত। সংস্কারকৃত জেলা স্টেডিয়ামের সাথে ২০২১ সালের ২৮ মার্চ, এটির আনুষ্ঠানিকভাবে উদ্বোধন করা হয়।
স্টেডিয়ামটি মূলত আঞ্চলিক, বয়স-ভিত্তিক প্রতিভা অন্বেষণ ও প্রশিক্ষণ কর্মশালার জন্য ব্যবহার করা হয়। হ্যান্ডবলের পাশাপাশি কারাতে প্রশিক্ষণ ও প্রতিযোগিতা হয়।
কাঞ্চন নদী

কাঞ্চন নদী বাংলাদেশের রংপুর বিভাগের দিনাজপুর জেলার একটি নদী।
কাঞ্চন নদীটি দিনাজপুর জেলার কাহারোল উপজেলার তারগাঁও ইউনিয়নের বিলাঞ্চল থেকে উৎপত্তি লাভ করেছে। অতপর নদীটি রসুলপুর ইউনিয়ন অতিক্রম করেছে এবং ভাবকী এলাকায় পুনর্ভবা নদীতে পতিত হয়েছে।
বিজরা নদী

বিজরা নদী বাংলাদেশের রংপুর বিভাগের দিনাজপুর জেলার একটি নদী। এই নদী ধর্মপুর জাতীয় উদ্যানের ভেতর দিয়ে প্রবাহিত হয়েছে।
বিজরা নদীটি দিনাজপুর জেলার বিরল উপজেলার ধর্মপুর ইউনিয়নের বিলাঞ্চল থেকে উৎপত্তি লাভ করেছে। অতপর নদীটি গঙ্গারামপুর মহকুমার গঙ্গারামপুর সমষ্টি উন্নয়ন ব্লকে পুনর্ভবা নদীতে পতিত হয়েছে।
হ্যারল্ড রাসেল

হ্যারল্ড জন অ্যাভারি রাসেল (; ১৪ জানুয়ারি ১৯১৪ - ২৯ জানুয়ারি ২০০২) একজন মার্কিন অভিনেতা ও দ্বিতীয় বিশ্বযুদ্ধের সেনা। সেনাবাহিনীতে থাকাকালীন হাত হারানোর পর রাসেল মহাকাব্যিক নাট্যধর্মী "দ্য বেস্ট ইয়ার্স অব আওয়ার লাইভস" (১৯৪৬) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তিনি অভিনয়ের জন্য অস্কার বিজয়ী প্রথম অপেশাদার অভিনেতা এবং পুরস্কার বিক্রয় করা প্রথম অস্কার বিজয়ী।
হ্যারল্ড রাসেল ১৯১৪ সালের ১৪ই জানুয়ারি কানাডার নোভা স্কোশিয়ার নর্থ সিডনিতে জন্মগ্রহণ করেন। ১৯২০ সালে তার পিতার মৃত্যুর পর ১৯২১ সালে তিনি তার পরিবারের সাথে মার্কিন যুক্তরাষ্ট্রের ম্যাসাচুসেটসের পাড়ি জমান।
১৯৪১ সালের ৭ই ডিসেম্বর পার্ল হারবার আক্রমণের সময় তিনি ম্যাসাচুসেটসের কেমব্রিজে বসবাস করতেন এবং খাবারের বাজারে কাজ করতেন। ১৯৪৯ সালের আত্মজীবনী "ভিক্টরি ইন মাই হ্যান্ডস"-এ তিনি লিখেন যে তিনি মার্কিন যুক্তরাষ্ট্রের সেনাবাহিনীতে যোগ দিতে যান কারণ তিনি নিজেকে ব্যর্থ বলে মনে করেন।
১৯৪৪ সালের ৬ই জুন নর্থ ক্যারোলাইনার ক্যাম্প ম্যাকলে মার্কিন যুক্তরাষ্ট্রের ১৩তম এয়ারবোর্ন ডিভিশনে সেনা প্রশিক্ষক হিসেবে প্রশিক্ষণ প্রদানকালে তার হাতে থাকা টিএনটি বিস্ফোরকগুলো একটি ত্রুটিপূর্ণ ফিউজের মাধ্যমে বিস্ফোরিত হয়। হ্যারল্ড এই বিস্ফোরণে তার দুটি হাত হারান এবং তাকে হাতের কাজ করার জন্য দুটি হুক দেওয়া হয়। সুস্থ্য হওয়ার পর বস্টন বিশ্ববিদ্যালয়ে অধ্যয়নকালে তাকে "ডায়েরি অব আ সার্জেন্ট" চলচ্চিত্রে দেখা যায়।
রাক্ষসিনী নদী

রাক্ষসিনী নদী বাংলাদেশের রংপুর বিভাগের দিনাজপুর জেলার একটি নদী।
রাক্ষসিনী নদীটি বোচাগঞ্জ উপজেলার বিলাঞ্চল থেকে উৎপত্তি হয়ে একই উপজেলায় তুলাই নদীতে পতিত হয়েছে।
ঝাড়খণ্ড বিধানসভা নির্বাচন, ২০২৯

ঝাড়খণ্ড বিধানসভার ৮১ জন সদস্যকে নির্বাচিত করার জন্য পরবর্তী ঝাড়খণ্ড বিধানসভা নির্বাচন ২০২৯ সালের অক্টোবরে অনুষ্ঠিত হবে বলে আশা করা হচ্ছে। হেমন্ত সোরেন ঝাড়খণ্ডের বর্তমান মুখ্যমন্ত্রী।
হুফা বা ঠুসি (পশুর মুখের খাঁচা)

হুফা হলো ছোট আকারের খাঁচার মত একটি বস্তু, যা পশুর মুখে লাগানো হয় যাতে তারা মুখ খুলে কামড়াতে বা খেতে না পারে।
হুফা সাধারণত চামড়া, তার, প্লাস্টিক, বাঁশ, নাইলন ইত্যাদি থেকে তৈরি হয়। কিছু হুফা পুরো মুখ ঢাকে, কিছু আবার ফাঁকা ফাঁকা হয় যাতে পশু শ্বাস নিতে, পানি পান করতে বা কিছু খাবার খেতে পারে। হুফার ধরন ও গঠন তার ব্যবহার অনুযায়ী ভিন্ন হয় — যেমন শুধু কামড় থামাতে বা খাওয়া বন্ধ করতে। হুফার বিভিন্ন আঞ্চলিক নাম আছে, যেমন: ঠুসি, টুনা, গুমাই ইত্যাদি।
হুফা কুকুরের কামড়ানো, আবর্জনা খোঁজা বা ক্ষত চাটা বন্ধ করতে ব্যবহার হয়। প্রশিক্ষিত বা অপ্রশিক্ষিত, ছোট বা বড় কুকুরের জন্য হুফা লাগানো হয়। কুকুরের হুফা চামড়া, নাইলন, প্লাস্টিক ইত্যাদি দিয়ে তৈরি হয়। তারের তৈরি খাঁচার মতো হুফা কুকুরের জন্য সবচেয়ে আরামদায়ক, কারণ এতে তারা সহজে খেতে, পান করতে ও হাঁপাতে পারে। কুকুরের হুফা পোষা প্রাণীর দোকানে পাওয়া যায়।
ঘোড়া বা গাধার মুখে কামড়ানো বন্ধ করতে হুফা ব্যবহার করা হয়। "গ্রেজিং বা ঘাসচারণ হুফা" এমনভাবে তৈরি যাতে ঘাস অল্প করে খেতে পারে, যাতে মোটা হয়ে যাওয়া বা পেটের অসুবিধা না হয়।"গ্রেজিং বা ঘাসচারণ হুফা" ঘোড়ার ঘাস বা অন্য খাবার খাওয়া কমায়, কিন্তু তবুও ঘোড়াটি অন্য ঘোড়ার সঙ্গে মাঠে চলাফেরা করতে পারে।
বাংলাদেশ ও ভারতে গরু ও মহিষের হুফা ব্যাপকভাবে প্রচলিত ছিল। ধান মাড়াইয়ের সময় গরু ও মহিষের হুফা ব্যবহার করা হত যাতে তারা ধানের শিষগুলো খেতে না পারে। মাড়াই-যন্ত্রের প্রচলনের ফলে এটি হ্রাস পেয়েছে। সম্প্রতি ইংল্যান্ডে এমন একটি হুফা তৈরি হচ্ছে, যা গরুর ঢেকুরের সময় বের হওয়া মিথেন গ্যাস ধরে ফেলে এবং সেটাকে পানি ও কার্বন ডাই-অক্সাইডে রূপান্তর করে, পরিবেশ দূষণ কমাতে সাহায্য করে।
আসাম বিধানসভা নির্বাচন, ১৯৫২

১৯৫২ সালের ২৭ মার্চ আসাম বিধানসভার নির্বাচন অনুষ্ঠিত হয়। এই নির্বাচনটি আনুষ্ঠানিকভাবে ১৯৫১ সালের আসাম বিধানসভা নির্বাচন নামে পরিচিত ছিল। তবে বিলম্বের কারণে ১৯৫২ সালের প্রথম দিক পর্যন্ত প্রকৃত ভোটগ্রহণ অনুষ্ঠিত হয়নি।
১৯৫২ সালের আসাম বিধানসভায় ৮১টি একক সদস্যের নির্বাচনী এলাকা এবং ১৩টি দ্বি-সদস্যের নির্বাচনী এলাকা ছিল। মোট ৫৯০টি মনোনয়নপত্র দাখিল করা হয়েছিল, যার মধ্যে ৬১টি বাতিল করা হয়েছিল এবং ৭৪ জন তাদের মনোনয়নপত্র প্রত্যাহার করেছিলেন। সুতরাং আসামের প্রথম বিধানসভা নির্বাচনে মোট ৪৫৫ জন প্রার্থী প্রতিদ্বন্দ্বিতা করেছিলেন।
৯টি জাতীয় দল এবং ১০টি নিবন্ধিত অস্বীকৃত দল বিধানসভা নির্বাচনে অংশ নিয়েছিল। ভারতীয় জাতীয় কংগ্রেস ৯২টি আসনে প্রতিদ্বন্দ্বিতা করে এবং এর মধ্যে ৭৬টিতে জয়লাভ করে। স্বতন্ত্র প্রার্থীরা ১৪টি আসনে জয়লাভ করলেও অন্য কোনও দল দ্বি-অঙ্কের আসন অতিক্রম করতে পারেনি।
!colspan=10|
! class="unsortable" |
! রাজনৈতিক দল !! পতাকা !! প্রতিদ্বন্দ্বিতাকারী আসন সংখ্যা !! বিজয়ী !! আসন শতাংশ !! ভোট সংখ্যা !! ভোট শতাংশ
! colspan = 3| মোট আসন
! ১০৫ !! style="text-align:center;" |ভোটার সংখ্যা !! ৪৯,৫৫,৩৯০ !! style="text-align:center;" |ভোটার উপস্থিতি !! ২৪,৪৮,৮৯০ (৪৯.৪২%)
কেটি মার্টিন

কেটি জেন মার্টিন (জন্ম: ৭ ফেব্রুয়ারি ১৯৮৫) হলেন একজন নিউজিল্যান্ডীয় ক্রিকেট ভাষ্যকার এবং প্রাক্তন ক্রিকেটার যিনি উইকেট-রক্ষক এবং ডানহাতি ব্যাটসম্যান হিসাবে খেলেছেন। তিনি ২০০৩ থেকে ২০২২ সালের মধ্যে নিউজিল্যান্ডের হয়ে একটি টেস্ট ম্যাচ, ১০৩টি একদিনের আন্তর্জাতিক এবং ৯৫টি টুয়েন্টি২০ আন্তর্জাতিক ম্যাচ খেলেছেন। ঘরোয়া ক্রিকেটে ওতাগো এবং মেলবোর্ন স্টার্সের পক্ষের হয়েও খেলেছেন।
মার্টিন ১৯৮৫ সালের ৭ ফেব্রুয়ারি ডুনেডিনে জন্মগ্রহণ করেন।
অ্যানা অরান্তেস

অ্যানা অরান্তেস রুইজ (গ্রানাডা, স্পেন, ৬ই ফেব্রুয়ারি, ১৯৩৭ - কুলার ভেগা, ১৭ই ডিসেম্বর, ১৯৯৭) ছিলেন একজন স্প্যানিশ মহিলা যিনি লিঙ্গ সহিংসতার শিকার ছিলেন। একটি টেলিভিশন অনুষ্ঠানে তাঁর সাক্ষ্য প্রচারের পর, ১৯৯৭ সালের ১৭ই ডিসেম্বর তারিখে ৬০ বছর বয়সে তাঁর প্রাক্তন স্বামী হোসে পারেজো আভিভার তাঁকে হত্যা করেন। তাঁর মৃত্যু লিঙ্গ সহিংসতা সম্পর্কে জাতীয়ভাবে সমালোচনার জন্ম দেয় এবং ফলস্বরূপ, স্পেনের ফৌজদারি আইনে লিঙ্গ এবং পারিবারিক সহিংসতার বিরুদ্ধে আইনি সুরক্ষা যুক্ত করা হয়।
বিয়ের পরপরই হোসে পারেজো অরান্তেসের ওপর নির্যাতন শুরু করেন এবং পরবর্তী ৪০ বছর ধরে এই আচরণ আরও তীব্র হয়ে ওঠে। যদিও তিনি পালিয়ে যাওয়ার চেষ্টা করেছিলেন এবং স্বামীর বিরুদ্ধে পুলিশে অভিযোগ করেছিলেন, তবুও স্পেনে, এমনকি ইউরোপের অন্যান্য অংশেও পারিবারিক সহিংসতার শিকারদের সুরক্ষার জন্য কোনও আইন ছিল না। বছরের পর বছর চেষ্টা করার পর, অবশেষে ১৯৯৬ সালে তাঁদের বিবাহবিচ্ছেদ মঞ্জুর হয়।
বিবাহবিচ্ছেদের এক বছর পর, ১৯৯৭ সালের ৪ঠা ডিসেম্বর, তিনি "দে তারদে এন তারদে" টেলিভিশন অনুষ্ঠানে উপস্থিত হয়েছিলেন। তাঁর ৪০ বছরের দাম্পত্য জীবনে তিনি এবং তাঁর সন্তানরা যে সহিংসতা ও যৌন নির্যাতনের শিকার হয়েছিলেন, তার বর্ণনা করেছিলেন। তাঁর শারীরিক ও মানসিক নির্যাতনের উদাহরণগুলির মধ্যে রয়েছে অন্য কোনও পুরুষ তাঁর দিকে তাকালে তাঁকে শাস্তি দেওয়া, তাঁকে তাঁর পরিবার থেকে বিচ্ছিন্ন করা, তাঁর ভাইবোনদের বিয়েতে যোগদান থেকে বিরত রাখা, নিজের মেয়েদের অনুপযুক্তভাবে স্পর্শ করা এবং প্রচণ্ডভাবে মারধর করে প্রায় মেরে ফেলা। তিনি বর্ণনা করেছেন যে কিভাবে তিনি অনেক বার পুলিশের কাছে গিয়েছিলেন এবং ১৯৮১ সালে বিবাহবিচ্ছেদ বৈধ হওয়ার পর বিচ্ছেদ নেওয়ার চেষ্টা করেছিলেন, কিন্তু কোনও সাফল্য পাননি। ১৯৯৬ সালে যখন অবশেষে বিচ্ছেদ মঞ্জুর করা হয়, তখনও তাঁকে তাঁর স্বামীর সাথে একই বাড়িতে থাকতে বাধ্য করা হয়।
এই সাক্ষাৎকারের ১৩ দিন পর, অরান্তেসকে মৃত অবস্থায় পাওয়া যায়, তাঁর প্রাক্তন স্বামী তাঁকে মারধর ক'রে, চেয়ারে বেঁধে রেখে জীবন্ত পুড়িয়ে ফেলেন। তাঁর হত্যার ভয়াবহ প্রকৃতি, বিশেষ করে তাঁর আবেগগতভাবে শক্তিশালী সাক্ষাৎকারের পরেই, দেশের মানুষকে ক্ষুব্ধ করে তোলে এবং গার্হস্থ্য সহিংসতার শিকারদের সুরক্ষার আহ্বান জানাতে স্পেন জুড়ে সমাবেশ শুরু হয়ে যায়। রক্ষণশীল সরকার এই সমাবেশগুলিকে বাতিল করে দেয়, অরান্তেসের ঘটনাকে একটি "বিচ্ছিন্ন" ঘটনা হিসাবে বর্ণনা করে। এই দাবিকে চ্যালেঞ্জ জানাতে, সমিতিগুলি পারিবারিক সহিংসতার ব্যাপকতা সম্পর্কে প্রমাণ এবং পরিসংখ্যান নথিভুক্ত করতে শুরু করে। ২০০৪ সালেই প্রধানমন্ত্রী হোসে লুইস রদ্রিগেজ জাপাটেরো স্পেনের প্রথম পারিবারিক ও লিঙ্গ সহিংসতা রোধে আইন প্রণয়ন করেন। অতি-ডানপন্থী ভক্স পার্টি তখন থেকে ক্রমবর্ধমানভাবে এই আইনগুলি বাতিলের জন্য চাপ দিচ্ছিল।
প্রাক্তন স্ত্রীকে হত্যার দায়ে পারেজোকে ১৭ বছরের কারাদণ্ড দেওয়া হয়েছিল। তবে, হত্যার সাত বছর পর, ২০০৪ সালের ১৭ই নভেম্বর, জেলে হৃৎপেশীর রক্তাভাবে আক্রান্ত হয়ে গ্রানাডার রুইজ ডি আলদা হাসপাতালে হোসে পারেজো মারা যান।
১৯৯৭ সালে স্পেনে পারিবারিক নির্যাতন-সম্পর্কিত হত্যাকাণ্ডের ৫৯তম শিকার ছিলেন অরান্তেস।
অরান্তেসের ছেলেরাও দাবি করেছেযে তারা পারেজোর দ্বারা নির্যাতিত।
বীণা বন্দ্যোপাধ্যায়

বীণা বন্দ্যোপাধ্যায় (জন্ম: ১৯ ফেব্রুয়ারি ১৯৪৩), যিনি বীণা নামেও পরিচিত একজন ভারতীয় অভিনেত্রী যিনি মূলত বাংলা এবং হিন্দি চলচ্চিত্র এবং টেলিভিশন জগতের সাথে যুক্ত।
বীণা ব্যানার্জি ১৯৪৩ সালের ১৯ ফেব্রুয়ারি চলচ্চিত্র অভিনেতা প্রদীপ কুমারের (১৯২৫-২০০১) ঘরে জন্মগ্রহণ করেন। তার পূর্বনাম ছিল বীণা বটব্যাল। তিনি অভিনেতা ও চলচ্চিত্র পরিচালক "অজয় বিশ্বাসকে" (১৯৪৭-১৯৯৫) বিয়ে করেছিলেন, কিন্তু পরে তারা আলাদা হয়ে যান। তাদের এক ছেলে আছে যার নাম সিদ্ধার্থ ব্যানার্জি। সিদ্ধার্থ সাজিদ খানের সহকারী পরিচালক হিসেবে "হাউসফুল ২" (২০১২) এবং "হিম্মতওয়ালা" (২০১৩) এই দুটি ছবিতে কাজ করেছে।
সাঁজোয়া রেল

সাঁজোয়া রেল বা আর্মাড ট্রেন হলো একটি রেলওয়ে ট্রেন, যেটি মজবুত ধাতব বর্ম দিয়ে সুরক্ষিত থাকে এবং প্রায়ই এতে মারাত্মক কামান, মেশিনগান, ও অটোক্যানন বসানো রেলবগি থাকে। কিছু ট্রেনে ছিদ্রও থাকত যেখান দিয়ে ভেতর থেকে হাতিয়ার চালানো যেত, বিশেষ করে প্রাথমিক সাঁজোয়া ট্রেনগুলোতে। এগুলো মূলত ১৯শ শতকের শেষ ভাগ এবং ২০শ শতকের শুরুর দিকে ব্যবহৃত হতো, যখন অল্প সময়ে বিপুল অস্ত্রশক্তি এক স্থান থেকে আরেক স্থানে পৌঁছে দেওয়ার অভিনব উপায় হিসেবে এগুলো ব্যবহৃত হতো।
পরবর্তী সময়ে অধিকাংশ দেশ এই ট্রেনগুলোর ব্যবহার বন্ধ করে দেয়, কারণ সড়কযান অনেক বেশি শক্তিশালী ও নমনীয় হয়ে ওঠে, রেলপথ সহজেই নাশকতা বা আকাশ থেকে হামলার শিকার হতো, এবং বিমান পরিবহন অস্ত্রশক্তি স্থানান্তরের আরও নমনীয় উপায় হিসেবে আবির্ভূত হয়। তবে ২০শ শতকের শেষভাগ এবং ২১শ শতকের শুরুতে কিছু ক্ষেত্রে এগুলোর ব্যবহার হয়েছে। রাশিয়া দ্বিতীয় চেচেন যুদ্ধ (১৯৯৯–২০০৯) এবং ইউক্রেনে আক্রমণ (২০২২–বর্তমান) চলাকালীন কিছু স্বল্প প্রস্তুত সাঁজোয়া ট্রেন ব্যবহার করেছে।
সাঁজোয়া ট্রেন ঐতিহাসিকভাবে একটি যুদ্ধযন্ত্র হিসেবেই ব্যবহৃত হতো, যাতে কামানের মতো ভারী অস্ত্র থাকত। একটি ব্যতিক্রম ছিল যুক্তরাষ্ট্রের "হোয়াইট ট্রেন", যা ছিল জ্বালানি বিভাগের পারমাণবিক অস্ত্র পরিবহনের জন্য ব্যবহৃত ট্রেন; এটি সাঁজোয়া ছিল এবং সশস্ত্র নিরাপত্তাকর্মীরা পাহারা দিতেন।
জাতীয় ছাত্র সমাজ

জাতীয় ছাত্র সমাজ জাতীয় ছাত্র সমাজ হল জাতীয় পার্টি (এরশাদ) -এর ছাত্র সংগঠন। এটি ১৯৮৩ সালে প্রতিষ্ঠিত হয়েছিল। এবং প্রতিষ্ঠিত করেন হুসেইন মুহাম্মদ এরশাদ.
১৯৮৩ সালের ২৭শে মার্চ, হুসেইন মুহাম্মদ এরশাদ <nowiki>"</nowiki>অস্ত্র নামিয়ে কলম ধরো, শিক্ষা প্রতিষ্ঠান মুক্ত করো<nowiki>"</nowiki> এই স্লোগান নিয়ে "নতুন বাংলা ছাত্র সমাজ" নামে একটি ছাত্র সংগঠন প্রতিষ্ঠা করেন এবং রফিকুল হক হাফিজকে সংগঠনের আহ্বায়ক নিযুক্ত করা হয়। এরপর সাজ্জাদ হোসেন-শাজাহান সাজু কমিটির সিদ্ধান্তে সংগঠনটি জাতীয় ছাত্র সমাজ নামে পরিচিত হয়। তবে, রাজনৈতিকভাবে এখনও কিছু ছাত্র এটিকে সংগ্রামী ছাত্র সমাজ হিসেবে স্বীকৃতি দেয়। এরপর আদনান আখতার এবং সারোয়ার হোসেন টিটুর কমিটি সংগঠনটির নাম পরিবর্তন করে জাতীয় ছাত্র সমাজ রাখার সিদ্ধান্ত নেয়। ছাত্র সমাজের নাম পরিবর্তন ১৯৮৪ সালে ঘটে এবং প্রাথমিক গঠনে অনেক ছাত্রলীগ - ছাত্রদল সদস্য এই দলে যোগ দিয়েছিলেন। 
১৯৮৫ সালের ফেব্রুয়ারিতে, ছাত্র সংগ্রাম পরিষদের সাথে ছাত্র সমাজ সংঘর্ষে জড়িয়ে পড়ে, যার ফলে একজনের মৃত্যু হয়। 
১৯৯৮ সালে, জাতীয় ছাত্র সমাজ ১৯৯৮ সালের বাংলাদেশের বন্যার সময় মানবিক সহায়তায় ভূমিকা পালন করে এবং একই বছর, জাতীয় ছাত্র সমাজ ঢাকা বিশ্ববিদ্যালয়ের শিক্ষার্থীদের ফি বৃদ্ধির বিরুদ্ধে প্রতিবাদ করে এবং কাছাকাছি শিশুদের মানবিক ও অন্যান্য ধরণের সহায়তা প্রদান করে। 
২০০৪ সালের ১২ জুলাই, ভোলায় ছাত্রসমাজ ও ইসলামী ছাত্রশিবিরের মধ্যে সংঘর্ষে ২০ জন আহত হয়। 
২০১৫ সালের নভেম্বরে, ছাত্র সমাজের সিলেট জেলা শাখার নবগঠিত আহ্বায়ক কমিটি প্রত্যাখ্যান করা হয়। 
২০১৯ সালের ডিসেম্বরে, জিএম কাদের কর্তৃক ছাত্র সমাজের ২৫১ সদস্যের একটি পূর্ণাঙ্গ কমিটি অনুমোদন করা হয়। 
২০২২ সালের এপ্রিলে, ছাত্র সমাজের ঢাকা বিশ্ববিদ্যালয় বিভাগের একটি আংশিক কমিটি ঘোষণা করা হয়। 
১৬ মার্চ ২০২৩ তারিখে, ছাত্র সমাজের ১৫১ সদস্যের একটি নতুন কেন্দ্রীয় কমিটি ঘোষণা করা হয়। 
২০২৩ সালের মার্চ মাসে, ছাত্র সমাজের অফিসিয়াল ওয়েবসাইট চালু করা হয়। 
২০২৪ সালের জুলাই মাসে, ছাত্র সমাজ ২০২৪ সালের বাংলাদেশ কোটা সংস্কার আন্দোলনের প্রতি সমর্থন প্রকাশ করে এবং ছাত্রলীগ কর্তৃক ছাত্র বিক্ষোভকারীদের উপর হামলার নিন্দা জানায়। 
২৮ জুলাই ২০২৪ তারিখে, ছাত্র সমাজ আবারও ছাত্র বিক্ষোভকারীদের উপর আক্রমণ এবং হয়রানির নিন্দা জানায়। 
২০২৪ সালের অক্টোবরে, জাতীয় পার্টি-ছাত্র সমাজের সদস্যরা রংপুরে হাসনাত আবদুল্লাহ এবং সরজিস আলমকে ব্যক্তিগতভাবে অবাঞ্ছিত ঘোষণা করে প্রতিবাদ করে, এরপর শিক্ষার্থীরা পাল্টা বিক্ষোভ করে। 
১৬ অক্টোবর ২০২৪ তারিখে ছাত্রসমাজের সভাপতি মোঃ আল-মামুন এবং সাধারণ সম্পাদক আশরাফুল ইসলাম খান পদত্যাগ করেন। 
এরশাদের শাসনামলে ছাত্র সমাজ এরশাদ বিরোধী বিক্ষোভকারীদের দমন ও সংঘর্ষের অভিযোগে অভিযুক্ত হয়েছিল, যার ফলে কয়েকটি শিক্ষা প্রতিষ্ঠানে ছাত্র সমাজ নিষিদ্ধ করা হয়েছিল।
চুনীলাল বসু (গৃহীভক্ত)

চুনীলাল বসু ( ১৮৪৯ – ৩০ মে ১৯৩৬ ) ছিলেন শ্রীরামকৃষ্ণ পরমহংসদেবের একজন গৃহী ভক্ত। স্বামী বিবেকানন্দ তাকে নারায়ণ নামে ডাকতেন।
চুনীলাল বসুর জন্ম ব্রিটিশ ভারতের উত্তর কলকাতার বাগবাজারের ৫৮-বি রামকান্ত বসু স্টীটের তার পৈতৃক বাড়িতে। তার বিদ্যালয়ের পড়াশোনা কলকাতার হিন্দু স্কুলে। তিনি কলকাতা কর্পোরেশনে চাকরি করতেন। সাধুর দর্শনলাভের জন্য ১৮৬১ খ্রিস্টাব্দের মার্চে দক্ষিণেশ্বরে যান এবং শ্রীরামকৃষ্ণের সাক্ষাত পান। 
চুনীলাল সেসময়ে যোগাভ্যাসজনিত কোন কারণে হাঁপানিতে কষ্ট পাচ্ছিলেন। শ্রীরামকৃষ্ণদেবের পরামর্শ/উপদেশ মত চলিয়া তিনি রোগ হতে মুক্তি পান। এতে রামকৃষ্ণদেবের প্রতি চুনীলালের প্রগাঢ় ভক্তি আরও বৃদ্ধি পায় এবং তিনি তাঁকে অবতার হিসাবে গণ্য করেন। প্রসঙ্গত, স্বামী বিবেকানন্দও ১৮৬১ খ্রিস্টাব্দে রামকৃষ্ণদেবের প্রথম সাক্ষাত পান। শ্রীরামকৃষ্ণও একবার বাগবাজারে চুনীলালের বাড়িতে যান এবং তাকে বীজমন্ত্র প্রদান করেন। ১৮৮৫ খ্রিস্টাব্দের জুলাই মাসে চুনীলাল মাহেশের রথযাত্রা উৎসবে রামকৃষ্ণদেবের সঙ্গী হন। ১৮৮৫ খ্রিস্টাব্দের ২৩ ডিসেম্বর শ্রীরামকৃষ্ণ শ্রীমকে উদ্দেশ্য করে বলেন— 
১৮৮৬ খ্রিস্টাব্দের ১ জানুয়ারি কাশীপুরে কল্পতরু উৎসবে চুনীলাল ঠাকুরের আশীর্বাদ ও বিশেষ কৃপালাভ করেন।
স্বামী বিবেকানন্দ স্নেহভরে চুনীলালকে "নারায়ণ" নামে ডাকতেন এবং প্রয়াণের এক সপ্তাহ আগে তার সঙ্গে সাক্ষাতও করেন। সে সময়ে দুগ্ধ পান করার সময় স্বামীজি চুনীলালের পুত্র অসীমকে বলেন তার অসুখ হল "মৃত্যু রোগ"। স্বামীজি অসীমকে আলমবাজার মঠে দীক্ষা দিয়েছিলেন। 
চুনীলাল পরবর্তীতে রামকৃষ্ণ মঠের সন্ন্যাসীদের সাথে ঘনিষ্ঠ সম্পর্ক রাখেন এবং মঠের নানা কাজে সহায়তা করেন। 
১৯৩৬ খ্রিস্টাব্দের ৩০ মে চুনীলাল বাগবাজারের বাড়িতেই শেষ নিঃশ্বাস ত্যাগ করেন।
কোমি রন্ধনশৈলী

কোমি রন্ধনশৈলী কোমি প্রজাতন্ত্র এবং কোমি জনগণের খাবার নিয়ে গঠিত, যা স্থানীয় উপাদানের বিস্তৃত ব্যবহারের মাধ্যমে চিহ্নিত হয়।
উত্তর ও দক্ষিণ অঞ্চলের কোমিদের খাদ্যাভ্যাসে উল্লেখযোগ্য পার্থক্য রয়েছে। উত্তরাঞ্চলের হরিণ পালনের ও শিকারি এলাকায় দৈনিক মাংস খাওয়া হয়, তবে কৃষিপ্রধান দক্ষিণে তা সাধারণ নয়। দক্ষিণে সাধারণত মাছ খাওয়া হয়, কিন্তু শূকর ও হাঁস-মুরগির মাংস তুলনামূলকভাবে কম খাওয়া হয়।
কোমি নারীরা পারিবারিক উৎসব উপলক্ষে মাছের পাই () তৈরি করেন। প্রতি বছর জুন মাসের শেষ রবিবার পেচোরা রায়নের বিজোভায়া গ্রামে মাছের পাই উৎসব () অনুষ্ঠিত হয়।
লিখটেনস্টাইনের রন্ধনপ্রণালী

লিখটেনস্টাইনের রন্ধনপ্রণালী হলো লিখটেনস্টাইনের ঐতিহ্যবাহী খাবারের ধরন। এটি বৈচিত্র্যময় এবং এর পার্শ্ববর্তী দেশ সুইজারল্যান্ড ও অস্ট্রিয়ার রন্ধনপ্রণালীর দ্বারা প্রভাবিত। এটি মূলত মধ্য ইউরোপীয় রন্ধনপ্রণালীর অংশ। 
লিখটেনস্টাইনের রন্ধনপ্রণালীতে পনির ও স্যুপ গুরুত্বপূর্ণ ভূমিকা পালন করে। দেশটির বিশাল দুগ্ধ শিল্পের কারণে দুগ্ধজাত পণ্যও ব্যাপকভাবে ব্যবহৃত হয়। সাধারণ শাকসবজির মধ্যে শাক, আলু ও বাঁধাকপি অন্তর্ভুক্ত। বহুল ব্যবহৃত মাংসের মধ্যে গরু, মুরগি ও শূকরের মাংস রয়েছে। 
লিখটেনস্টাইনে সাধারণত দিনে তিন বেলা খাবার খাওয়া হয় এবং খাবার বেশ নিয়মমাফিক হয়। উজবেক রন্ধনশৈলীর পাশাপাশি লিখটেনস্টাইনের রন্ধনশৈলী বিশ্বের দুটিমাত্র রন্ধনশৈলীর মধ্যে একটি, যেগুলি দ্বি-স্থলবেষ্টিত দেশের অন্তর্গত।
পিকার্দি রন্ধনপ্রণালী

পিকার্দি রন্ধনপ্রণালী () ফ্রান্সের পিকার্দি অঞ্চল (যেখানে আইসন, ওয়াইজ এবং সোমের বিভিন্ন জেলা অন্তর্ভুক্ত) থেকে আগত খাবার এবং রন্ধনশৈলীর প্রতিনিধিত্ব করে। নর্ড-পা-ডে-কালে অঞ্চলের সাথে অনেক সাদৃশ্য থাকলেও (যেমন মারোয়েলস পনির), পিকার্দি রন্ধনপ্রণালী তার নিজস্ব বৈশিষ্ট্য বজায় রেখে অনেক আলাদা।
অঞ্চলে বিস্তৃত সবুজ চারণভূমির কারণে দুগ্ধজাত পণ্য স্থানীয় রন্ধনপ্রণালীতে গুরুত্বপূর্ণ ভূমিকা পালন করে। অনেক জনপ্রিয় খাবারে যেমন ফিসেল পিকার্ড, ফ্লামিশ ও পোয়ারো এবং তার্ত ও মারোয়েলস, প্রধান উপকরণ হিসেবে পনির, ক্রিম এবং দুধ ব্যবহার করা হয়।
পিকার্দি বিশেষভাবে সামুদ্রিক খাবারের জন্য বিখ্যাত না হলেও, রাগু এবং গ্রাটিন তৈরিতে ঝিনুক, চিংড়ি এবং মাছ সাধারণভাবে ব্যবহৃত হয়। অঞ্চলে হাঁস-মুরগি, শুকরের মাংস এবং গরুর মাংস প্রধান খাবার হিসেবে জনপ্রিয়, যা সাধারণত স্টু বা রোস্ট আকারে তৈরি করা হয়।
এই অঞ্চলের কিছু বিশেষ খাবারের মধ্যে রয়েছে মারোয়াল পনির, পিকার্দির শ্যাম্পেন এবং প্রেস সালেস দে লা বাই ল্যাম্ব। পিকার্দির দক্ষিণ অঞ্চলের বিশেষ খাবার যেমন পোমো, ক্যালভাদোস এবং ন্যুফশাতেল পনির এই অঞ্চলের বাইরেও পরিচিত। জনপ্রিয় চান্তিইলি ক্রিমও পিকার্দির চান্তিইলি অঞ্চল থেকে এসেছে।
প্রধান খাবার
পেস্ট্রি
মাংস
মশলা
অ্যাপেরিটিফস
ওয়াইন
সাইডার
পনির
শাকারাপ

শাকারাপ বা শাকারোব একটি সাধারণ সালাদ। এটি মধ্য এশিয়া থেকে উদ্ভূত। এটি মূলত পাতলা কাটা টমেটো ও পেঁয়াজ দিয়ে তৈরি হয়। এর সঙ্গে লবণ ও মরিচও যোগ করা হয়। এই সালাদটি বিশেষভাবে উজবেকিস্তান, কিরগিজস্তান এবং তাজিকিস্তানে জনপ্রিয়।
শাকারাপের একটি বিকল্পের মধ্যে শসা রয়েছে।
মধ্য এশিয়ায়, শাকারপ ঐতিহ্যগতভাবে পিলাফের সাথে পরিবেশন করা হয়।
সাইলেসিয়ান রন্ধনপ্রণালী

সাইলেসিয়ান রন্ধনপ্রণালী সেন্ট্রাল ইউরোপের সাইলেসিয়া অঞ্চলের খাবার। এটি পোলিশ এবং জার্মান রান্নার একটি উপধারা এবং এটি প্রতিবেশী অঞ্চলের রান্নার প্রভাব এবং অনুরূপতা বহন করে। এই রান্নাটি বিশেষভাবে পোস্ত দানা এবং ক্নোডেল (নডেল) পদের জন্য জনপ্রিয়।
আথিরাসা

আথিরাসম (তামিল পুরাতন নাম "অমৃতরাসম" অথবা "আথিরাহা"), এর অর্থ খুবই সুস্বাদু) একটি সুমিষ্ট খাবার। এটি শ্রীলঙ্কার রন্ধনশৈলীর অংশ। এটি একটি মিষ্টি কেক যেটি খেজুর গুড় এবং চালের ময়দা দিয়ে তৈরি হয়। তারপর মিশ্রণটি একটি পেস্টে পরিণত করে বৃত্তাকার আকারে চ্যাপটা করা হয় এবং তেলে ভাজা হয়। আথিরাসম ভারতেও দীপাবলির সময় খাওয়া হয়। সাধারণত উৎসব, যেমন কাভুম, কোকিস, এবং আলুয়া উপলক্ষে অন্যান্য মিষ্টির সাথে আথিরাসম পরিবেশন করা হয়।।
বুরিয়াত রন্ধনপ্রণালী

বুরিয়াত রন্ধনপ্রণালী হল বুরিয়াত জনগণের ঐতিহ্যবাহী রন্ধনশৈলী। তারা প্রধানত রাশিয়ার বুরিয়াত প্রজাতন্ত্র এবং বৈকাল হ্রদের চারপাশে বসবাস করে। বুরিয়াত রন্ধনশৈলীর অনেকগুলো খাবার মঙ্গোলিয়ান রান্নার সাথে এক এবং এটি সোভিয়েত ও রাশিয়ান রান্না দ্বারা প্রভাবিত।
বুরিয়াত রন্ধনশৈলীর বেশিরভাগ খাবার মাংসের ভিত্তিতে তৈরি। তবে বৈকাল হ্রদের আশেপাশে মাছের খাবারও প্রচলিত। বুরিয়াতরা অনেক ধরনের দুগ্ধজাত পণ্যও তৈরি করেন। বুরিয়াত রান্না সাধারণত সহজ এবং পুষ্টিকর। এতে খুব কম মশলা ব্যবহার করা হয়। মঙ্গোলিয়ানদের মতো, বুরিয়াতরা তাদের বুজের জন্য পরিচিত যেটি একটি ধরনের ভাপানো ডাম্পলিং।
কোলচেহ নওরোজি

কোলচেহ নওরোজি (আরবি: كولتشيه نوروزي) (কুলচাই নওরুজি বা কুলচা-ই নওরুজি হিসেবেও পরিচিত) আফগানিস্তান থেকে আগত ঐতিহ্যবাহী কুকি। এগুলি গোলাপজলের সাথে চালের আটা দিয়ে তৈরি হয়, এরপর কুকির উপরে ছুরি দিয়ে চিহ্ন তৈরি করা হয় এবং সেগুলি রঙিন কাগজে মোড়ানো থাকে। কোলচেহ নওরোজি শুধুমাত্র নওরোজের সময় তৈরি করা হয়।
সোটেড রেইনডিয়ার

সোটেড রেইনডিয়ার (, [ˈporonˌkæristys], , , ) সম্ভবত স্যাপমি অঞ্চলের সবচেয়ে পরিচিত ঐতিহ্যবাহী খাবার। এটি ফিনল্যান্ড, সুইডেন, নরওয়ে, রাশিয়া এবং সাখা অঞ্চলে পাওয়া যায়। সাধারণত রেইনডিয়ারের স্টেক বা পিঠ ব্যবহার করা হয়। মাংসটিকে পাতলা টুকরো করা হয় (সাধারণত মাংসটি হিমায়িত অবস্থায় কাটা হয়, যাতে কাটতে সহজ হয়), তারপর চর্বিতে (প্রথাগতভাবে রেইনডিয়ারের চর্বিতে, তবে বর্তমানে মাখন এবং তেল বেশি ব্যবহার হয়) ভাজা হয় এবং গোলমরিচ ও লবণ মেশানো হয়। অবশেষে, কিছু পানি, ক্রিম বা বিয়ার যোগ করা হয় এবং তা নরম না হওয়া পর্যন্ত রান্না করা হয়। এই খাবারটি চটকানো আলু এবং লিঙ্গনবেরি সংরক্ষক বা আরো প্রথাগতভাবে, লিঙ্গনবেরি কাঁচা চিনি মিশিয়ে পরিবেশন করা হয়। ফিনল্যান্ডে মাংসটি প্রায়ই আচার করা শসার সাথে পরিবেশন করা হয়। এটি সুইডেনে ততটা সাধারণ নয়।
শোরগোঘাল

শোরগোঘাল (l) হলো একটি ঐতিহ্যবাহী আজারবাইজানি পেস্ট্রি। এটি গোলাকার আকারে তৈরি হয় এবং এর মধ্যে আন্সি বা সেউল, জিরা, দারুচিনি, হলুদ, লবণ এবং মরিচ থাকে। এটি প্রধানত নওরোজ উপলক্ষে পাখলাভা এবং শেকেরবুরার সঙ্গে আজারবাইজানে প্রস্তুত করা হয়।
গোঘাল হলো একটি গোলাকার, খাস্তা পেস্ট্রি এবং এর উপরের স্তর উজ্জ্বল হলুদ। এটিকে মূলত মসলা মিশ্রণ (যাকে শোরগোঘাল বলা হয়) অথবা চিনি এবং বাদাম দিয়ে ভরা হয় (যাকে শিরিন গোগাল বলা হয়)। আজারবাইজানে নওরোজের জন্য তৈরি অন্যান্য পেস্ট্রির মতো শোরগোঘালের একটি সৌর প্রতীক রয়েছে। এর গোল আকার এবং আনন্দদায়ক হলুদ রঙ সূর্যের জীবন্ত শক্তি দ্বারা অনুপ্রাণিত, যে সূর্য 
মহাবিষুবের (ভের্নাল ইকুইনক্স) পর শক্তিশালী হয়ে ওঠে এবং বসন্তের উষ্ণতা আনতে সহায়ক হয়।
পেস্ট্রি মণ্ড ৪ ঘণ্টা গরম স্থানে রাখা হয় ফোলার জন্য, তারপর এতে গরম মাখন দেওয়া হয়। এরপর ভালভাবে মিশিয়ে বাকি ময়দা যোগ করা হয়।
জিরা চূর্ণ করে গরম করা হয়। তার সঙ্গে আঞ্জির, দারচিনি, লবণ, মরিচ, গরম মাখন যোগ করে পুর তৈরি করা হয়। এই মিশ্রণটি ৫ মিনিট রান্না করা হয়।
আটার মণ্ড ১০টি টুকরোতে ভাগ করা হয়। তারপর প্রতিটি টুকরোতে মাখন মাখিয়ে একে অপরের উপর রাখা হয়। এইভাবে গঠিত বহুস্তরিত আটা ফালি করে কাটা হয়। এটি বৃত্তাকার আকারে মোড়া হয় এবং তারপর চ্যাপ্টা করা হয়। তারপর এটে আটা মাখন-যুক্ত মশলা মিশ্রণ দিয়ে পুর ভরা হয় এবং প্রতিটি শোরগোগালের উপরে জাফরান মেশানো ডিমের কুসুম ব্রাশ করে রঙিন করা হয় এবং পোস্তর দানা ছিটানো হয়।
খালিদ জামিল

খালিদ আহমেদ জামিল (জন্ম: ২১ এপ্রিল ১৯৭৭) হলেন একজন ভারতীয় পেশাদার ফুটবল ম্যানেজার এবং প্রাক্তন মধ্যমাঠের খেলোয়াড় যিনি ইন্ডিয়ান সুপার লিগের (আইএসএল) ক্লাব জামশেদপুর এফসির বর্তমান প্রধান কোচ।
জামিল ২১ এপ্রিল ১৯৭৭ সালে কুয়েতের কুয়েত সিটিতে ভারতীয় পাঞ্জাবি পিতামাতার কাছে জন্মগ্রহণ করেন। কুয়েতে থাকাকালীন, জামিল একটি অনূর্ধ্ব-১৪ ক্যাম্পে গিয়ে মিশেল প্লাতিনির সাথে দেখা করেন যিনি তখন ফ্রান্স জাতীয় ফুটবল দলের কোচ ছিলেন। প্লাতিনি তখন থেকেই জামিলের প্রিয় খেলোয়াড়। তিনি পরে ভারতে চলে আসেন এবং ইস্টবেঙ্গল এবং মোহনবাগান থেকে একটি চুক্তির প্রস্তাব পান কিন্তু ক্লাবগুলি একটি মদ্যপানীয় কোম্পানির দ্বারা স্পনসর করায় সেগুলি প্রত্যাখ্যান করেন।
জামিল ১৯৯৮ সালে উজবেকিস্তানের বিপক্ষে একটি প্রীতি ম্যাচে তার আন্তর্জাতিক অভিষেক ঘটে। পরবর্তীতে তিনি ২০০২ বিশ্বকাপ বাছাইপর্বে উপস্থিত হন, যেখানে তারা সংযুক্ত আরব আমিরাত, ব্রুনাই এবং ইয়েমেনের মতো দলকে পরাজিত করে। ভারত ইয়েমেনের মতোই ৬ ম্যাচে ১১ পয়েন্ট অর্জন করেছে, কিন্তু একটি নিকৃষ্ট গোল পার্থক্যের কারণে তাদের পিছিয়ে গেছে।
তিনি ১৯৯৮ থেকে ২০০১ এর মধ্যে ১২টি ম্যাচে ভারতের জাতীয় দলের প্রতিনিধিত্ব করেছিলেন।
মহিন্দ্র ইউনাইটেড
মহারাষ্ট্র
ভারত
আইজল
স্বতন্ত্র
অমল দত্ত

অমল দত্ত (৪ মে ১৯৩০ - ১০ জুলাই ২০১৬) ছিলেন একজন প্রাক্তন ভারতীয় ফুটবলার, কোচ এবং ম্যানেজার। তৎকালীন বেঙ্গল প্রেসিডেন্সির শহর ক্যালকাটায় জন্মগ্রহণ করেন, তিনি দেশের প্রথম পেশাদার ফুটবল কোচ হিসেবে বিবেচিত হন। ক্রীড়া জগতে একজন শ্রেষ্ঠ চিন্তাবিদ, কলকাতার ক্লাব ফুটবলের কোচিংকালে প্রদীপ কুমার ব্যানার্জির সাথে দত্তের প্রতিদ্বন্দ্বিতা ছিল।
১৯৭০-এর দশকের শেষের দিকে ভারতের ফুটবলের "ডায়মন্ড সিস্টেম" প্রবর্তনের জন্য পরিচিত, দত্ত "ডায়মন্ড কোচ" নামে পরিচিত।
ভারত
ইস্টবেঙ্গল
ইস্টবেঙ্গল
মোহনবাগান
ডেম্পো
ভারত
টালিগঞ্জ অগ্রগামী
চিরাগ ইউনাইটেড
স্বতন্ত্র
গ্রন্থপঞ্জি
অন্যান্য উৎস
বাংলাদেশ স্ট্যাচু অফ জাস্টিস বিতর্ক

বাংলাদেশ ন্যায়বিচারের মূর্তি বিতর্ক হল বাংলাদেশের সুপ্রিম কোর্ট প্রাঙ্গণে ন্যায়বিচারের মূর্তি নির্মাণকে ঘিরে একটি বিতর্ক। বিতর্কটি মূলত শাড়ি পরা গ্রীক ঐশ্বরিক আইনের দেবী থেমিসের মূর্তির চিত্রায়নকে কেন্দ্র করে। হেফাজতে ইসলাম বাংলাদেশ এবং বাংলাদেশ আওয়ামী ওলামা লীগের মতো ইসলামী দলগুলি মূর্তিটিকে মূর্তিপূজা বলে মনে করে এবং এটি অপসারণের দাবিতে আইনি পদক্ষেপ নিয়েছে। 
বাংলাদেশ একটি মুসলিম সংখ্যাগরিষ্ঠ দেশ যেখানে ইংরেজি সাধারণ আইনের উপর ভিত্তি করে একটি আইনি ব্যবস্থা রয়েছে। বাংলাদেশে ধর্মীয় কট্টরপন্থী এবং ধর্মনিরপেক্ষ সমর্থকদের মধ্যে উত্তেজনা ক্রমবর্ধমান। বাংলাদেশ সুপ্রিম কোর্ট প্রাঙ্গণে সরকার কর্তৃক বিচারপতির একটি মূর্তি স্থাপন করা হয়েছিল। মূর্তিটি ছিল থেমিস বা লেডি জাস্টিসের, প্রাচীন গ্রীক টাইটানেস এবং ন্যায়বিচারের রূপ, জ্ঞান ও সদুপদেশের দেবী। মূর্তিটির চোখ বাঁধা, হাতে তরবারি এবং পরনে শাড়ি । শাড়িটি একটি স্থানীয় রূপ, মূর্তিটি সাধারণত একটি গাউন পরে থাকে। 
২০১৭ সালের ২৪শে ফেব্রুয়ারী হাজার হাজার মুসলমান ঢাকায় মূর্তিটির বিরুদ্ধে বিক্ষোভ করে। জুমার নামাজের পর হেফাজতে ইসলাম বাংলাদেশের সমর্থকরা জাতীয় মসজিদ বায়তুল মোকাররম থেকে মিছিল বের করে। একই সময়ে বাংলাদেশের দ্বিতীয় বৃহত্তম শহর চট্টগ্রামেও একই রকম একটি সমাবেশ অনুষ্ঠিত হয়েছিল। হেফাজতে ইসলাম বাংলাদেশ পরে এটি ভেঙে ফেলার জন্য সুপ্রিম কোর্টে একটি আবেদন জমা দেয়, যা আওয়ামী লীগের সহযোগী বাংলাদেশ আওয়ামী ওলামা লীগ এবং একটি অনলাইন সংবাদ সম্পাদক সমর্থন করেছিলেন। তারা এটিকে বাংলাদেশে ইসলামকে দুর্বল করার ষড়যন্ত্র বলে অভিহিত করেছে। 
বাংলাদেশের প্রধানমন্ত্রী শেখ হাসিনা বাংলাদেশের সুপ্রিম কোর্ট থেকে স্ট্যাচু অফ জাস্টিস অপসারণের আহ্বানকে সমর্থন করেছিলেন, কিছু লোক বলেছিলেন যে সরকার রাজনৈতিক উদ্দেশ্যে ধর্মকে ব্যবহার করা লোকদের চাপের কাছে নতি স্বীকার করছে। 
সুপ্রিম কোর্টের কর্মকর্তারা মূর্তিটিকে ন্যায়বিচারের প্রতীক হিসেবে সমর্থন করেছিলেন। "ঢাকা ট্রিবিউন" মূর্তিটির পক্ষে একটি নিবন্ধ লিখেছিল। "ডেইলি স্টার" মূর্তিটির পক্ষে যুক্তি দিয়ে বলেছে যে বিচারকদের মধ্যে মাত্র ৭ শতাংশ মহিলা। এথেন্সের "হেলেনিক ইন্ডিয়ান সোসাইটি ফর কালচার অ্যান্ড ডেভেলপমেন্ট" (ELINEPA) থেমিসের মূর্তিটিকে বাংলাদেশে ন্যায়বিচার এবং ধর্মনিরপেক্ষতার প্রতীক হিসেবে বর্ণনা করেছে। 
২৬শে মে, ২০১৭ আদালতের সিদ্ধান্তের পর রাত ২টায় লেডি জাস্টিসের মূর্তিটি সম্পূর্ণরূপে অপসারণ করা হয় এবং ভোর ৪টার দিকে একটি ট্রাক তা তুলে নিয়ে যায়। দুই দিন পর, মূর্তিটি তার আসল অবস্থান থেকে কয়েকশ মিটার দূরে পুনরায় স্থাপন করা হয়। 
সুপ্রিম কোর্ট থেকে আদেশ দেওয়া হয়েছিল, এবং পার্থক্যটি বলা হয়েছিল যেখানে মূর্তিটি প্রদর্শিত ছিল (প্রাথমিক অবস্থান) এবং যেখানে এটি ভিতরে ছিল এবং তাই 'ফোকাসে' ছিল না। 
প্রধানমন্ত্রী শেখ হাসিনার পদত্যাগ এবং আওয়ামী লীগ সরকারের পতনের পর ২০২৪ সালের আগস্ট মাসে মূর্তিটি ধ্বংস করা হয়।